Zna se samo koliko je vakcina stiglo: BiH bez centralne evidencije o vakcinisanim osobama – Raport.ba\n15.04.2021 06:59 Autor: AA\nU Bosnu i Hercegovinu do sada je stiglo 141.800 doza vakcina protiv koronavirua različitih proizvođača, a dok druge zemlje objavljuju podatke na dnevnom nivou o broju vakcinisanih, u BiH je to još nepoznanica, javlja Anadolu Agency (AA).\nNa području entiteta Republika Srpska vakcinacija je započela 12. februara, a u ovaj entitet do sada je stiglo 42.000 doza Sputnik V vakcina, 7.020 doza Pfizer/BiNTech, 8.570 doza AstraZeneca (Vaxzervia) i 11.020 doza vakcina Sinovac, ukupno 68.610 doza vakcina.\nU Institutu za javno zdravstvo RS kažu da je do petka, 9. aprila, u zdravstvene ustanove u ovom entitetu isporučeno više od 31.000 prve doze i oko 10.000 druge doze vakcina. Prema njihovim podacima, u potpunosti je vakcinisano oko 10.000 osoba, dok distribuisanih 31.000 prvih doza nije u potpunosti utrošeno.\nPrema podacima Ministarstva zdravlja i socijalne zaštite RS, tokom februara i marta u Srbiji je po pozivu koji su uputili privatnim i javnim zdravstvenim ustanovama i ustanovama socijalne zaštite vakcinisano 2.360, uglavnom zdravstvenih radnika.\nDo juče, 13. aprila, u 12 sati, prve doze vakcina primilo je 612 osoba sa područja Brčko distrikta.\nTagovi: Astrazeneca evidencija vakcinisanih vakcina vakcinacija\nBill Gates finansira 7 kandidata koji imaju najviše šanse napraviti vakcinu\nIvan Đikić poručio: Hiljade naučnika pokušava napraviti vakcinu. Otkrio svoje prognoze kad je možemo očekivati


Dodik: Pre će nestati BiH nego što će biti ukinuta RS | Novine Toronto\nPredsedavajući Predsedništva BiH Milorad Dodik, posle 25 dana, otpušten je iz Univerzitetsko kliničkog centra (UKC) Republike Srpske, gde se lečio od zaraze korona virusom.\nOn je u obraćanju novinarima rekao da će pre nestati Bosna i Hercegovina, nego što će biti ukinuta RS, komentarišući izjavu lidera Stranke demokratske akcije (SDA) Bakira Izetbegovića da će, kako je rekao, "navodno Džo Bajden doći ovde nešto poravnati pa će nestati entiteti i kantoni".\n"Ja recimo mislim da će pre toga nestati BiH i da će ostati RS, biti država, koja ima pravo na svoje postojanje", kazao je Dodik.\nDodao je da smatra da je Bajden "zgodna prilika da shvati da su pre 25-30 godina napravili grešku i da su tada trebali dozvoliti da se BiH podeli, da ima tri države, Republiku Srpsku, Herceg Bosnu i Bosnu, i da pokušaju da grade zajedničko susedstvo koje bi sigurno dalo više rezultata nego ovako".\n"Vreme takve odluke sigurno dolazi. Pre će se BiH raspasti nego što će se ukinuti RS. Ja verujem da će doći do toga da ćemo postaviti veoma realnim opciju da RS obezbedi svoj status kao nezavisna i samostalna zemlja", naveo je on.\nDodao je da će sve to učiniti "uz pomoć Bajdena, za kojeg misli da je pogrešio zato što je pre 30 godina podržao ovakvu Bosnu".\n"BiH je žalosna zemlja koja nema nikakvu perspektivu", rekao je Dodik.\nOdgovarajući na novinarsko pitanje gde se trenutno nalazi vraćena Ikona iz Luganska, Dodik je naveo da su sve to "izmislili mediji iz Federacije i napravili lažnu priču o tome".\n"Ukrajina nikad nije postavila pitanje nestanka te ikone. Radi se o porodičnoj Ikoni. Ni dan danas organi vlasti Ukrajine nisu tražili tu ikonu... Dakle, izmislili ste priču… Ikona je tu, Lavrov je smatrao da treba da je vrati", kazao je Dodik.\nDodao je da će pozvati ljude koji su mu dali tu ikonu i vratiti im je, ističući da ti ljudi treba da "objašnjavaju odakle im".\nJoš je naglasio da je i dalje za ukidanje mandata OHR-a u BiH i da je protiv bilo kog visokog predstavnika, bez obzira ko je na toj poziciji.\nPredsedavajući Predsedništva BiH kazao je da je 25 dana provedenih u bolnici bilo najteže u njegovom životu, zahvalivši se lekarima i osoblju UKC-a na pažnji koju je imao tokom lečenja.


Hrvatska pozvala svoje državljane da napuste istok Ukrajine – DnevniZurnal\nHrvatska pozvala svoje državljane da napuste istok Ukrajine\nby admin 20/02/2022, 17:34 1.8k Views\nHrvatska je preporučila svojim državljanima na istoku Ukrajine da napuste to područje, rekao je u nedelju u Minhenu ministar spoljnih i evropskih poslova Gordan Grlić Radman.\nOn je rekao kako je ta odluka donesena u „intenzivnoj komunikaciji” sa ambasadorkom u Ukrajini i u skladu sa iskustvima drugih država. On je pre nedelju dana u Splitu kazao kako se na istoku Ukrajine nalazi 25 hrvatskih državljana, ali se pretpostavlja da je do danas većina njih otišla.\n„Situacija je zabrinjavajuća, ali to ne znači da će eskalirati. Još uvek se ulažu diplomatski napori kako se to ne bi dogodilo”, rekao je Grlić Radman u Minhenu, gde učestvuje na bezbednosnoj konferenciji.\nGrlić Radman je ocenio da je taj forum „doprineo boljem sagledavanju krize” na istoku Ukrajine i važnosti poštovanja međunarodnog prava.\nU Bavarskoj su, između ostalih, boravili američka potpredsednica Kamala Haris, državni sekretar SAD Entoni Blinken, generalni sekretar NATO Jens Stoltenberg, kao i ukrajinski predsednik Volodimir Zelenski. Po prvi put u nekoliko godina, Rusija nije poslala svoje predstavnike.\nZelenski je u subotu održao govor u kojem je poručio da njegovoj zemlji odmažu prognoze datuma invazije koje dolaze sa Zapada, jer joj to šteti, kao i da je situacija „zabrinjavajuća”, ali ne i najgora od početka sukoba na istoku države.\nGrlić Radman je naglasio da je upravo zato bio koristan dolazak ukrajinskog predsednika, kako bi se čule direktne informacije s tog prostora.\n“Sa istočnih granica dolaze različite informacije, pa je ovo bila dobra platforma za razgovore i informisanje o tamošnjoj situaciji”, rekao je ministar.


EKSPERTI PREDVIĐAJU: Da li je NATO spreman za rat protiv Rusije?\nPolitički analitičar Dragomir Anđelković kaže za Sputnjik da je nesumnjivo da je NATO povećao nivo aktivnosti u baltičkom regionu i da tako visok nivo aktivnosti na granici Rusije uvek nosi određene rizike.\nTakav nivo aktivnosti mogao bi, čak i bez ičije želje i volje da se pretvori u potencijalni konflikt, upozorava Anđelković.\nVojne vežbe NATO-a u baltičkim zemljama, Poljskoj, kao i u vodama Crnog i Baltičkog mora, ukazuju na činjenicu da se Alijansa priprema za sukob velikih razmera, izjavio je načelnik Generalštaba Oružanih snaga Rusije Valerij Gerasimov, obraćajući se stranim vojnim atašeima.\nAnđelković smatra da je general Valerij Gerasimov svojom izjavom izrazio bojazan da takve aktivnosti imaju zapaljiv karakter i da bi mogle da dovedu do nečega što niko ne želi.\n“Ne verujem da je to bilo kakva pretnja pa čak ni upozorenje da će Rusija bilo koga na neki način ugroziti, već izražavanje zabrinutosti da stvari mogu da se otrgnu kontroli”, zaključio je Anđelković.\nSergej Jermakov iz ruskog Centra za studije odbrane kaže da se posle samita NATO-a u Londonu, bez obzira na sve nesuglasice između država članica, pokazalo da postoji saglasnost kad je reč o traženju spoljnog neprijatelja, a to je Rusija, “iako se na horizontu javlja i Kina kao potencijalni protivnik”.\n“Sve sile NATO-a su usmerene na protivljenje ruskoj mitskoj pretnji. Stoltenberg, kao generalni sekretar NATO-a, govorio je o tome da se praksa povećanja vojnog potencijala u blizini ruskih granica nastavlja. Svoju aktivnost prema Rusiji, NATO će i dalje bazirati na ‘dijalogu sa pozicije sile’, što je za našu državu neprihvatljivo, jer nikada nećemo popustiti pod pritiskom”, kaže Jermakov.\nNATO se po definiciji sprema za veliki vojni sukob jer posle raspada Sovjetskog Saveza i Varšavskog pakta više nije postojala nikakva trezvena, racionalna osnova za produžetak njegovog postojanja, kaže za Sputnjik dr Srđa Trifković, spoljnopolitički urednik američkog mesečnika “Kronikls”.\nOd osnivanja 1949. godine, NATO je bio formalno definisan kao odbrambena alijansa koja bi trebalo da štiti Zapadnu Evropu od potencijalne sovjetske agresije, a sa nestankom te pretnje, po definiciji je bilo očekivano da i NATO zaključi da je njegova misija okončana i da prestane sa postojanjem, dodaje Trifković.\nMeđutim, agresijom protiv Srbije 1999. videlo se da je NATO redefinisao svoju ulogu kao izvršioca geopolitičkih projekata koji više nisu ni u kakvoj vezi sa odbrambenom funkcijom, niti sa međunarodnim pravom, ističe Trifković.\n“Svejedno, ne smatram da se NATO kao celina u ovom trenutku sprema za nekakav veliki, agresivni rat protiv Ruske Federacije. Zveckanje oružjem duž istočnih granica NATO-a odgovara rusofobnim zemljama, poput Estonije, Letonije, Litvanije, Poljske i Rumunije, ali nemaju veliku supstancu ukoliko u političkom smislu iza takvog zaoštravanja ne stoje ključne evropske zemlje NATO-a kao što su Nemačka i Francuska”, kaže Trifković.


Sofija zabrinuta zbog učestalih napada na makedonske Bugare - Sputnjik Srbija\n01:57 20 April 2021\nSofija zabrinuta zbog učestalih napada na makedonske Bugare\n21:23 01.03.2021 (osveženo 21:24 01.03.2021) Preuzmite kraći link\nPredsednik Bugarske Rumen Radev održao je sastanak sa šefovima službi bezbednosti zbog učestalih slučajeva agresije protiv Bugara u Severnoj Makedoniji. Povod za sastanak je poslužilo nedavno obraćanje predsedniku kulturnog centra iz Bitolja, kao i signali etničkih Bugara koji žive u susednoj zemlji.\nKako je saopštila pres-služba administracije predsednika, šef države i načelnici službi su razgovarali o merama zaštite bugarskih građana u inostranstvu koji postaju objekti napada zbog svoje nacionalne pripadnosti. Kakve konkretne mere će biti preduzete, nije navedeno.\nKrajem februara bugarski kulturni centar „Ivan Mihajlov“ u Severnoj Makedoniji objavio je otvoreno pismo predsedniku Bugarske u kojem su makedonski Bugari saopštili da se plaše da otvoreno govore o svojoj nacionalnosti. U organizaciji su podsetili da u republici predstoji popis stanovništva i izrazili nadu da će Bugarska pomoći da se osigura bezbednost svih Makedonaca koji žele da se na popisu otvoreno izjasne kao makedonski Bugarin.\n„Obraćamo vam se sa molbom da se značajno uprosti procedura dobijanja bugarskog državljanstva koje bi nas zaštitilo od pritiska bugarofobije… Insistiramo da svaki državljanin Severne Makedonije koji pomoću fotokopije dokaže da se tokom popisa upisao kao „mekedonski Bugarin“, ako izrazi želju, dobije bugarsko državljanstvo u skraćenoj proceduri“, navodi se u obraćanju predsedniku predstavnika kulturnog centra.\nNerazumni san Bugarske: Kriva im Srbija što postoji Makedonija


Aleksandra Popov - devojčica koja je plivanjem pobedila simptome autizma\nZahvaljući podršci Fondacije princeze Šarlen od Monaka i Sportskom udruženju Halivik, Aleksandra Popov postala je talentovani plivač koji se obučava za edukatora za spasioce na vodi, uprkos preprekama izazvanim autizmom.\nVeliki broj istraživanja pokazalo je da plivanje i kvalitetno vreme provedeno u vodi značajno pomažu deci sa autizmom. Podstiče ih da unaprede svoje govorne veštine, koordinaciju, socijalne sposobnosti, samopouzdanje i kognitivno rezonovanje. Ipak, niko nije mogao ni da pomisli koliko će vreme provedeno u vodi pomoći maloj Aleksandri. Aleksandra Popov iz Novog Sada, nežna, topla i hrabra devojčica, pobedila je neke od simptoma autizma od kojih je patila do 7. godine uz pomoć vodenih sportova. Posvećenost njenog trenera plivanja, Igora Bežanovića, pomogla je Aleksandri da od sedmogodišnjeg deteta sa posebnim potrebama izraste u samosvesnu tinejdžerku koja je željna da uči i koja sada pomaže drugoj deci sa posebnim potrebama u Halivik sportskom centru.\nAli najzanimljiviji deo njenog neverovatnog razvoja je njena sposobnost da uči drugu decu kako da plivaju i da budu bezbedna u vodi. Pod Igorovim nadzorom, Aleksandra pomaže u Sportskom udruženju Halivik – jedinom plivačkom klubu u regionu koji osnažuje decu sa posebnim potrebama. Halivik organizuje aktivnosti plivanja i obuke za bezbednost u vodi, kao i opšte sportske aktivnosti. Fokusira se na obuku neplivača starih od 3 do 7 godina, i ima viziju da obrazuje sve pojedince, uključujući one sa posebnim potrebama koje mogu da se prevaziđu upornošću i odgovarajućim stilom podučavanja. A inspiracija za to bila je sama Aleksandra.\nZadivljeni Aleksandrinom pričom, dugogodišnji partner Fondacije Novak Đoković, Fondacija princeze Šarlin od Monaka, odlučila je da joj pomogne da dalje razvija svoje veštine podučavanja bezbednosti u vodi. Od 2012. godine, Fondacija princeze Šarlin od Monaka ima misiju da podigne svest javnosti o bezbednosti u vodi, nauči decu preventivnim merama i plivanju.\nZahvaljujući njihovoj podršci, svake godine tokom kampa Drugarijada mnoga deca iz ugroženih područja u Srbiji pohađaju prve časove plivanja i bezbednosti u vodi. Većina njih nikada ranije nije bila na bazenu, pa je takvo edukativno iskustvo veoma važno za njihov dalji rast.\nFondacija princeze Šarlin od Monaka udružila se sa Sportskim udruženjem Halivik i zajedno su započeli projekat „Stay Safe“ (Budite bezbedni), sa glavnim ciljem da se mlada i talentovana Aleksandra Popov obuči da postane prva osoba u regionu koja promoviše razvoj učenja bezbednosti u vodi. Pored toga, učestvovaće u organizaciji lokalnih sportskih događaja namenjenih podizanju svesti o sprečavanju utapanja i bezbednosti prilikom boravka u vodi.\nPročitaj i: Niko nije želeo da je zaposli zbog Daunovog sindroma, danas je uspešna preduzetnica\nAutor: Fondacija Novak Đoković\nTagovi: aleksandra popov fondacija novak đoković stay safe\nFinansijska pismenostPrincip 50/30/20: Najlakši način da upravljaš svojim budžetom\nBlog kutakPoruke iz knjige „Uspori i videćeš čudo života“


Televizija Kanal9 - Uspešno poslovanje fabrike konfekcije “Rudnik” iz Topole\nUspešno poslovanje fabrike konfekcije “Rudnik” iz Topole\nFabrika konfekcije “Rudnik” u Topoli sada uspešno posluje, pronađen je strateški partner, a nedavno je, nakon otvaranja stečajnog postupka, bila na ivici propasti. Fabrika je sačuvana angažovanjem lokalne samouprave, sa idejom da se sačuva 140 radnih mesta u tom preduzeću. “Rudnik” je danas posetio ministar rada, zapošljavanja i socijalnih pitanja Aleksandar Vulin.\nLokalna samouprava u Topoli, kako je prilkom obilaska fabrike u društvu ministra rada Aleksandra Vulina, rekao predesednik Dragan Jovanović, ponosna što je uspela da iz stečaja izvuče kolektiv i sačuva radna mesta. Pronalaskom strateškog partnera, firme „Aurea“, proizvodnja je obnovljena, a sada su stvoreni uslovi i za zapošljavanje novih radnika.\nPlan je da u „Rudniku“ počne da radi i druga smena, odnosno da se zaposli još 120 radnika. Povodom toga pokrenuta je zajednička akcija sa Nacionalnom službom za zapošljavanje, kako bi se prekfalikacijom došlo do kvalitetnih kadrova kojih trenutno nema na tržištu rada. I ministar Vulin izrazio je zadovoljstvo načinom na koji je tekstilna fabrika u Topoli uspela da izbegne gašenje.\nZarade u *Rudniku* kako je rečeno, redovno se isplaćuju, ali su na nivou kao i u drugim fabrikama tekstilne industrije, oko minimalca.


Goca Tržan za kraj kulturnog leta u Aleksincu -\nKulturno leto u Aleksincu biće završeno u nedelju, a poslednjeg vikenda organizatori najavljuju još zanimljivih sadržaja. Večeras od 20 sati na platou ispred Doma kulture svoj koncert imaće učenici i profesori Osnovne muzičke škole „Vladimir Đorđević“, dok je subota rezervisana za horsko pevanje. Na istom mestu nastupiće Mešoviti hor „Šumatovac“ sa svojim gostima, kao i aleksinački crkveni hor.\nU nedelju, poslednjeg dana kulturnog leta, Aleksinčane očekuje koncert pop pevačice Goce Tržan, koji će početi u 22 sata na Stadionu za male sportove „Taš“.\nPrevious Post:“Srbija rocks” oduševio Aleksinčane\nNext Post:O Rajevskom, tragičnoj ljubavi, umetnosti, istoriji i smrti u nedelju u Gornjem Adrovcu


Radnički prekinuo evropski niz pobeda, Bešiktaš slavio u Kragujevcu\nKošarkaši Radničkog poraženi su u Kragujevcu od Bešiktaša sa 77:70 (24:21, 18:13, 19:14, 16:22) u meču 5. kola H grupe Evrokupa.\nVujošević: Radnički je evropski tim, čeka nas teško gostovanje\nTrener košarkaša Partizana Duško Vujošević rekao je da njegov tim u nedelju očekuje izuzetno težak meč, jer u devetom kolu Jadranske lige gostuju tradicionalno neugodnom protivniku, ekipi Radničkog iz Kragujevca.\nPartizan se vratio na staze uspeha, lekcija Radničkom usred Kragujevca\nKošarkaši Partizana su posle tri uzastopna poraza odlično odigrali meč 9. kola Jadranske lige, savladavši u kragujevačkoj hali "Jezero" ekipu Radničkog sa 66:92 (13:25, 14:20, 13:22, 26:25).\nVujošević: Reakcija u pravo vreme, bolji smo od Radničkog\nTrener košarkaša Partizana Duško Vujošević bio je zadovoljan što je njegov tim uspeo da se vrati na pobednički kolosek posle tri uzastopna poraza.\nJaru sa najboljim indeksom u Evrokupu, Salin iz Olimpije MVP sedmog kola\nKošarkaš Radničkog iz Kragujevca Mufatu Jaru igrač je sa najboljim indeksom korisnosti u sedmom kolu Evrokupa, ali je zbog poraza njegove ekipe od Bizonsa, Sašu Salin iz Olimpije MVP kola.\nNikolić: Počeli smo da igramo tek u drugom poluvremenu, ovo je maksimum\nKošarkaši Radničkog poraženi su u sedmom kolu grupe H Evrokupa od Nilan Bizonsa u Finskoj sa 75:73, a posle utakmice Miroslav Nikolić žalio je zbog propuštene prilike da se napravi preokret nakon loše igre u prvom poluvremenu.\n11:44 - 22.11.2015\nMicić: Igrali smo dobro protiv Zvezde, sad očekujem pobedu nad Radničkim\nKošarkaš Mega Vizure Vasilije Micić rekao je da veruje u pobedu svoje ekipe nad Radničkim iz Kragujevca u 10. kolu Jadranske lige.\nRadnički suspendovao najboljeg igrača, Jaru pred trajnim udaljavanjem iz ekipe!\nKošarkaški klub Radnički iz Kragujevca saopštio je da je suspendovao je najboljeg igrača Muftaua Jarua zbog teških povreda disciplinskog pravilnika i ugovornih obaveza.


Dobre Vibracije > Vesti: Novi singl benda Remedy\nNovi singl benda Remedy\nNovoosnovani beogradski sastav Remedy, predvođen jednim od najznačajnijih umetnika domaće alternativne scene – Nemanjom Kojićem Kojotom, objavio je putem svog Youtube kanala spot za pesmu „BigMan“.\nU pitanju je studijski live snimak jedne od pesama koja će se naći na prvom albumu benda, čije je izdavanje planirano za 2017. godinu.\nDomaća publika je imala priliku da ovu pesmu čuje i uživo na nedavno završenoj turneji pod nazivom „New Old Faces“ koju je bend realizovao sa sastavom „Quasarborn“, a čiju organizaciju potpisuje booking agencija „Different Strings“. Spot je snimljen u beogradskom studiju „Klinika Petrović“.\nIz tabora benda najavljuju da će publika imati priliku da čuje još nekoliko novih pesama u ovom ili sličnom obliku pre objavljivanja albuma, dok će novi koncerti benda biti uskoro najavljeni.\nZa one koji se po prvi put susreću sa imenom „Remedy“ - u pitanju je grunge/stoner/posthardcore bend iz Beograda koji čine: Nemanja Kojić Kojot (Eyesburn, Hornsman Coyote), Ivan Petrović (Sharks, Snakes and Planes) i Igor Škoro (Bandix, Dead Ideas).\n"ZOJA - Koncert za harfu"\nMultikultivator u saradnji sa Domom omladine Beograda predstavlja novu inicijativu za podršku mladim muzičkim talentima „ZOJA - Koncert za harfu“. Koncert će biti održan u velikoj sali Doma omladine 27. aprila 2017. u 20 časova...


Herceg Novi u drugom krugu za titulu Evropske prijestonice kulture 2021 | EUME\nNaslovnica Info Press info Herceg Novi u drugom krugu za titulu Evropske prijestonice kulture 2021\nHerceg Novi u drugom krugu za titulu Evropske prijestonice kulture 2021\nHerceg Novi ispred Crne Gore i Novi Sad ispred Srbije ušli su danas u drugi krug takmičenja za titulu Evropske prijestonice kulture 2021 koje je otvoreno za zemlje kandidate ili potencijalne kandidate za članstvo u EU. Preporuku za ova dva grada dao je panel nezavisnih stručnjaka koji je na današnjem sastanku u Bukureštu ocjenjivao prijave ova dva grada.\nUlazak u drugi krug za ovu titulu može rezultirati značajnim kulturnim, ekonomskim i društvenim koristima za ove gradove, ukoliko je njihova prijava dio dugoročne strategije razvoja kulture.\nNakon što preporuku panela potvrdi Evropska komisija, Herceg Novi i Novi Sad imaju rok do sljedeće jeseni da kompletiraju svoje prijave. Panel će se potom ponovo sresti u Briselu, najvjerovatnije u oktobru 2016. godine, kako bi dao preporuku za jedan grad koji će postati Evropska prijestonica kulture za 2021. godinu. Komisija će zatim formalno nominovati taj grad.\n2021. godine, po još jedan grad iz Rumunije i iz Grčke nosiće ovu titulu. Četiri grada iz Rumunije su u konkurenciji (Baia Mare, Bukurešt, Kluj i Temišvar). Selekcija za Grčku obaviće se u februaru naredne godine.\nNakon Monsa u Belgiji i Plzena u Češkoj ove godine, naredne godine će titulu Evropske prijestonice kulture nositi Vroclav u Poljskoj i Donostia San Sebastian u Španiji, zatim Arhus u Danskoj i Pafos na Kipru 2017. godine, Leuvarden u Holandiji i Valeta na Malti 2018. godine, Matera iz Italije i Plovdiv iz Bugarske 2019. godine. Irska i Hrvatska biće zemlje iz kojih će po jedan grad nositi titulu Evropske prijestonice kulture 2020. godine.


Vučić: Od Rusije šest "migova", 30 tenkova, 30 oklopnih izviđačkih vozila (FOTO) - Telegraf.rs\n21/12/16 | 16:44 ≫ 22:14\nRusija, kao podršku, poklanja Srbiji šest aviona MiG-29, pri čemu će nas tri faze njihove modernizacije koštati između 180 i 230 miliona evra, rekao je danas srpski premijer Aleksandar Vučić nakon sastanka sa ruskim ministrom odbrane Sergejem Šojguom, preneo je Sputnjik.\n- Ako biste računali da takve avione kupujemo, koštali bi nas oko 600 miliona evra. Onda možete da vidite koliko smo dobili povoljne cene i koliko smo dobili na poklon, bar kada je reč o avionima - rekao je premijer.\n- To je nemerljivo u odnosu na ono što smo imali. Dobili smo na poklon i 30 tenkova T72 S i 30 borbenih izviđačkih oklopnih vozila BRDM 2 i cevi 14,5mm, manje topove - rekao je Vučić.\n- Unapredili smo naše veoma dobre prijateljske odnose. Najvažnije je da ćemo da pravimo zajedničke planove trogodišnje i petogodišnje zajedničke saradnje, zato što smo mi zemlja kojoj je mnogo potrebno i želela bi sve odjedanput, ali to nije moguće - rekao je Vučić.\nU šaljivom tonu Vučić je rekao da su "naši iz Ministarstva odbrane tražili sve moguće rakete", a da je on u jednom trenutku rekao: "pa samo što niste tražili nuklearno oružje", na šta se, kako kaže, nasmejao i Šojgu.\n- Naravno, niko nije to tražio. Tražili smo rakete koje ima samo Rusija u ovom trenutku. Što se tiče protivvazdušnih sistema, dogovor je da na protivvazdušnim sistemima radimo zajedno. Pričali smo i o "buku" pre svega, i o "buku M2" i o "tunguski", ali za 2018. godinu, što je za godinu dana - rekao je Vučić.\nOn je dodao da misli da je urađen ogroman posao za našu zemlju, "sve što smo pričali decenijama, 29... 30 godina". Vučić je podsetio i da helikopteri nisu nabavljani 35 godina, pa su ove godine stigli u Srbiju. Kad je reč o avionima, do petka bi trebalo da bude potpisan ugovor, a postoje dve mogućnosti, rekao je Vučić.\n- Još se gleda koja će od te dve opcije da bude prihvaćena, mi gledamo šta je za nas lakše, bolje i tako ćemo i da postupimo - naglasio je premijer.\n- Mi smo i danas mogli da uzmemo buk 1, 2 po tržišnim cenama. Nemamo mi tih para u ovom trenutku, to je 500 miliona, pa bolje da sačekamo 2018, pa opet nešto da dobijemo - primetio je Vučić.\n- Ja imam tu sreću da smo politikom vojne neutralnosti, politikom da čuvamo svoju nezavisnost, štitimo svoju slobodu, da umemo da izdržimo pritiske sa različitih strana uspeli da dođemo dotle da i svoju zemlju ojačamo do te mere da ni sami u to doskora nismo na takav način verovali - zaključio je Vučić.\n- Nadam se da možemo da unapredimo našu saradnju - političku, ekonomsku, vojnu - do veoma visokog nivoa. Nadam se da ćete biti naš gost u Beogradu, a mi ćemo biti dobri domaćini. Potpuno sam siguran da će između naših naroda i država uvek biti veoma dobri odnosi i najbolja saradnja - rekao je Vučić Šojguu.\n- Još jednom želim da potvrdim da ostajemo neutralna država, što sam već rekao u Briselu, Vašingtonu… To je naš stav, ništa se nije izmenilo kada je to u pitanju - istakao je Vučić.\n- U oktobru su u Srbiji uspešno izvedene zajedničke letno-taktičke vežbe BARS 2016 i drago nam je da reč BARS označava bratstvo pilota Rusije i Srbije. To je dobro ime, ono mora da se učvrsti i moramo da ove vežbe održavamo na godišnjem nivou - izjavio je Šojgu.\n- Imamo dobru saradnju za izvođenje zajedničkih vežbi i predlažemo da se ova praksa razvije. U bliskoj budućnosti ćemo razmeniti odobrene planove za 2017. godinu i, naravno, ne možemo da ne podsetimo na učešće tima Vojske Srbije na Međunarodnim igrama 2016, gde ste pokazali dosta dobre rezultate - rekao je Šojgu.\nPored toga, ruski ministar je pozvao predstavnike Srbije da učestvuju na međunarodnom vojno-tehničkom forumu "Armija 2017" i Međunarodnim vojnim igrama 2017. Šojgu je, takođe, uputio poziv ministru odbrane Srbije Zoranu Đorđevicć da učestvuje u radu šeste Moskovske međunarodne konferenciji o bezbednosti u aprilu 2017.\nBritanac nudi radikalno i opasno rešenje: Najbolje je napraviti Veliku Srbiju, Albaniju i Hrvatsku!\nOk modernizovani T72 tenkovi posebno ako je najmodernija verzija B3 ali BDRM-2 to je staro i vec imamo puno takvih. Sto nismo trazili nekoliko vozila za elektronsko ratovanje ili dva helikoptera Mil24V ili vodenje granate laserom krasnopolj.\nOdredjene zemlje cuvaju svoju vojnu opremu i prica da je vise stotina tenkova zavrsilo i topionici i drugog ratnog naoruzanja se nam ne svidja.To nam je nametnuta politika.Vazno je naoruzanje ali je jos vaznije ljudstvo koje dolazi ili sa naorizanjem ili poslije njega.\n23. decembar 2016 | 05:57\nOsima aviona u mom selu ima vishe tenkova


CRTA :Ocena Evropske komisije opravdana kritika stanja demokratije u Srbiji - CRTA\nOcena Evropske komisije opravdana kritika stanja demokratije u Srbiji\nAktuelnosti / 07.10.2020.\nFoto: Zoran Drekalović\nIzveštaj Evropske komisije o napretku Srbije u delu posvećenom političkim kriterijumima odražava realnu sliku stanja demokratije u Srbiji. U odnosu na izbore i parlament, Evropska komisija direktnije nego ranije ukazuje na suštinske probleme i nedovoljan napredak u ispunjavanju kriterijuma vezanih za demokratiju i vladavinu prava.\nU izveštaju se naglašava kontrast između deklarativne privrženosti pristupanju Evropskoj uniji i ponašanja vlasti a politički kriterijumi dobijaju sve veći prostor u oceni napretka Srbije. Crta ističe da se na izborni proces i funkcionisanje parlamenta ne sme gledati samo kao na formalne preduslove pristupanja Evropskoj uniji, već kao na ključne procese koji utiču na svakodnevni život svih građana Srbije.\nEvropska komisija je u izveštaju konstatovala da su “učesnici izbora bili u mogućnosti da učestvuju u kampanji i da su osnovne slobode poštovane, dok je izbor birača bio ograničen usled ogromne prednosti vladajuće stranke i promocije vladinih politika na većini glavnih medija”.\nIako su napravljeni izvesni pomaci ka popravljanju izbornih uslova, i dalje postoje dugoročni problemi sa izbornim procesom, a dodatno se postupalo protivno evropskim standardima kada su ključni elementi izbornih zakona menjani neposredno pred izbore. Dajući takvu ocenu izbornog procesa, EK ističe hitnu potrebu za ozbiljnim i suštinskim dijalogom o kvalitetu izbornog procesa.\nOcenjujući da su “obeležja novoformiranog skupštinskog saziva nadmoćna većina vladajuće koalicije i odsustvo održive opozicije, što nisu okolnosti koje doprinose političkom pluralizmu”, EK poziva na međustranački dijalog, koji bi uključio novi saziv i druge političke snage kako bi se popravili parlamentarni standardi i ostvario konsenzus o reformama.\nKonstatujući da je bilo manje korišćenja hitnog postupka i opstrukcije rada parlamenta, EK naglašava da je potrebno ojačati efektivnost, nezavisnost i transparentnost parlamenta, s jasnom ulogom i pravima parlamentarne opozicije kako bi se ostvarivala ravnoteža i kontrola izvršne vlasti.\nPoziv za dostavljanje ponuda: Ekspert za kriznu komunikaciju\nDemokratija i evropske vrednosti u krizi\nAnalize: Gde smo po političkim kriterijumima za pristupanje EU?


Naučno tehnološki park Beograd ©SDC\nŠvajcarska i Srbija imaju dugogodišnje partnerstvo od 1991.godine uz finansijsku pomoć od 400 miliona evra. Švajcarska je jedan od najvažnijih bilateralnih donatora. Srbija će i u predstojećem periodu ostati prioritetna zemlja za saradnju za švajcarski program sa Istočnom Evropom. Kancelarija za saradnju je deo Ambasade Švajcarske i program saradnje zajedno sprovode različite švajcarske državne institucije:\nŠvajcarska agencija za razvoj i saradnju (SDC), pri Švajcarskom Ministarstvu spoljnih poslova\nDržavni sekretarijat za ekonomske poslove (SECO), pri Švajcarskom Saveznom Ministarstvu za ekonomske poslove, obrazovanje i istraživanje\nDržavni sekretarijat za migracije (SEM), pri Švajcarkom Saveznom Ministarstvu pravosuđa i policije\nŠvajcarska strategija saradnje sa Srbijom za 2018 – 2021 (PDF, 867.6 kB), sa ukupnim budžetom od oko 95 miliona evra, je zasnovana na partnerstvu i uzajamnoj odgovornosti. Nadovezujući se na dugogodišnje prisustvo Švajcarske u zemlji i na prethodna dostignuća, strategija ima za cilj da doprinese efikasnim i efektivnim demokratskim institucijama i procesima, kao i uključivom i održivom razvoju uz podršku srpskim reformama na putu ka evropskim integracijama u korist svih građana i građanki.\nStrategija se fokusira na tri oblasti, a to su:\nOdrživa energija i otporni gradovi.\nŠvajcarska je vodeći donator u okviru Sektorske radne grupe donatora za oblast društvenog razvoja i ljudskih resursa. Srbija i Švajcarska potpisale su 2009. godine sporazum o Migracionom partnerstvu kako bi ojačale kapacitete za upravljanje izazovima u oblasti migracija. Finansijska podrška u ovoj oblasti za period 2016-2019 iznosi 2 miliona evra.\nŠvajcarska saradnja je vođena principima Busan Partnerstva za efektivnu razvojnu saradnju, koji imaju za cilj da obezbede odgovorno postupanje nacionalnih partnera u zajedničkim naporima kako bi se postigla dobra koordinacija i efikasna saradnja i sa drugim donatorskim agencijama.\nOd leta 2020.godine, novi tim rukovodi Kancelarijom za saradnju, na čelu sa Rihardom Kolijem, direktorom kancelarije, i Derek Džordž, na mestu zamenika direktora.\nZa vize i druge administrativne zahteve, molimo da se obratite konzularnom odeljenju u Beogradu.


Za Monikom tragaju i Vojska i policija, otmičar na Interpolovoj poternici\nIzvor: RTS, 30.Dec.2019, 13:20\nPolicija intenzivno traga za njom, ali i za Ninoslavom Jovanovićem, koji se sumnjiči >> Pročitaj celu vest na sajtu RTS << da je oteo devojčicu.\nU akciju su pored lovaca, građana, preduzeća koja se bave privatnim obezbeđenjem, uključeni pripadnici Vojske Srbije i BIA.\nPotrazi se pridružilo i više od 100 pripadnika Vojne policije i Tima za traganje i spasavanje Specijalne brigade Vojske Srbije sa službenim psima.\nDopisnik RTS-a javlja da su danas iz Brzog broda, naselja u kome je Monika nestala, u potragu krenuli građani i pojedini niški taksisti.\nDirektor policije Vladimir Rebić rekao je danas da da su male šanse da je Ninoslav Jovanović prešao granicu, ali da je za svaki slučaj stavljen na Interpolovu poternicu.\nNinoslav Jovanović iz Malče proveo je 12 godina u zatvoru na izdržavanju kazne zbog seksualnih delikata.\nŠta treba da uradimo da nam se Malčanski berberin više NIKAD NE PONOVI: Da li je HEMIJSKA KASTRACIJA rešenje?\nDok više od 700 pripadnika policije, lovaca, dobrovoljaca i građana i dalje traga za Ninoslavom Jovanovićem, za koga se osnovano sumnja da je oteo Moniku Karimanović 20. decembra, neka od pitanja koja nam se svima nameću su: kako je do ovoga došlo i šta smo kao društvo mogli da učinimo da to...


O MIŠLJENJU EK Predsjednik Narodne skupštine RS\nIako se ova provizija nalazi u Ustavu, ona se praktično ne može izvršiti jer je to zabranjeno zakonima koji su na snazi\n- Ustav RS uključuje proviziju o smrtnoj kazni, što je kršenje evropskih standarda, a zemlja još nije usvojila nacionalni mehanizam prevencije protiv mučenja i zlostavljanja - istaknuto je u mišljenju.\nNedeljko Čubrilović, predsjednik Narodne skupštine RS, "Nezavisnim" je rekao da Narodna skupština i sama RS nisu krive što je ova provizija još u Ustavu RS, istakavši da su za njeno postojanje odgovorni Klub Bošnjaka u Vijeću naroda RS i Kancelarija visokog predstavnika (OHR), za koju tvrdi da je nametanjem odluke 2002. godine formirala Vijeće naroda s preširoko definiranim nadležnostima.\n- Pojam vitalnog nacionalnog interesa, zbog čije zaštite je formirano, toliko je široko definiran da dovodi do zloupotreba i često se taj mehanizam povlači za sve i svašta, s jednim osnovnim ciljem da se nanese politička šteta RS. Tako je i u ovom slučaju - tvrdi Čubrilović.\n- Sve ovo jasan je dokaz da Vijeće naroda blokira rad i odluke NSRS jer stalnim potezanjima vitalnog nacionalnog interesa usporava zakonodavnu vlast u RS. Zbog toga mislim da formulacije o odgovornosti RS za neprovođenje preporuke o ukidanju smrtne kazne nisu tačne - rekao je Čubrilović.\nSmrtna kazna Nedeljko Čubrilović RS\nNajgori zločin iz mržnje u posljednjih 25 godina: Vezao crnca lancima i vukao ga pet kilometara


Najavljen “Warrior’s Dance Festival”… : Crveni tepih\nNajavljen “Warrior’s Dance Festival”…\nČuvena britanska grupa The Prodigy i AAA Production najavljuju “Warrior’s Dance Festival” (WDF) koji je zakazan za subotu, 15. septembar 2012. godine sa početkom u 17.00 časova. Festival će biti održan u Beogradu na Kalemegdanskoj tvrđavi, lokaciji koju je kao najimpozantniju odabrao sam bend.\n“Warrior’s Dance Festival” je osmisljen od strane članova grupe The Prodigy i predstaviće najkvalitetniji program današnje muzičke scene, zasnovan na smeloj kreaciji i ideji koja favorizuje brze, tvrde ritmove i gitare. Festival obećava da će obezbediti širok spektar zabave i koncerte na glavnoj i još dve dodatne bine, nazvane Take Me To The Hospital i Invaders Must Die. Koncertima će se predstavljati specijalni gosti iz Srbije i inostranstva, a na festivalskoj lokaciji će biti postavljene i razne umetničke instalacije, inspirisane futurističkom industrial tematikom, sa (naravno) moćnim centralnim nastupom grupe Prodigy, koja će tom prilikom ekskluzivno za našu publiku predstaviti deo najnovijeg materijala najavljenog za 2012. godinu.\nOvo će biti treće izdanje veoma zanimljivog festivala – nastavljajući se na veliki uspeh prvog festivala održanog u Tokiju 2009. godine i izvrsne reakcije sa prošlogodišnjeg spektakla u londonskom Milton Keynes Bowlu, bend The Prodigy je odlučio da ovo iskustvo prenese ljudima u Srbiji i regionu. Osećajući da ovde imaju svoje snažno uporište, a posebno nakon nezaboravnih koncerata koje su 1995. i 2005. godine održali u Beogradu, kao i na festivalu Exit u Novom Sadu (2007. i 2009. godine) koji je tih dana zabeležio rekordne posete, članovi benda sa nestrpljenjem iščekuju ponovni dolazak u Srbiju, i to sa potpuno novim konceptualnim događajem!\nNa prvom izdanju “Warrior’s Dance Festivala” u Beogradu će pored benda The Prodigy, kojem će ovo biti jedan od ekskluzivnih koncerata ove godine, kao specijalni gost nastupiti predvodnik nove generacije ekstremne elektronske muzike, revolucionarni i progresivni Skrillex. Jaku domaću podršku će pružiti crossover dub reaggae povratnici Eyesburn, i punkeri za sva vremena - Ritam Nereda i Goblini. Programska težnja festivala je i da se istaknu novi trendovi, pa će tako svoju muziku na festivalu predstaviti i electro punk-pop heroine Lollobrigida, psihodelična electro rock senzacija Petrol, kao i grupe čije vreme tek dolazi – industrial pioniri DreddUp, i alternativi rock bend Hype, čiji se debi album s nestrpljenjem očekuje.\nProdaja ulaznica za “Warrior’s Dance Festival” počinje u ponedeljak 16. januara 2012. godine u 12.00 časova. Ulaznice će u pretprodaji koštati 2.990 dinara, dok će puna cena iznositi 3.990 dinara, a u prodaji će se naći i ulaznice za specijalanu RIP zonu po ceni od 4990 dinara. Sve vrste ulaznica se mogu kupiti u ograničenim kolicinama na prodajnim mestima Gigstixa, Eventima, na info pultu šoping centra Ušće, biletarnici Beogradske arene, blagajni Doma sindikata, kao i putem internet stranica www.gigstix.com i www.eventim.rs.\nKupci ulaznica za Exit festival imaće specijalnu ponudu da u ograničenom vremenskom intervalu kupe ulaznice i za “Warrior’s Dance Festival” po ceni od samo 2500 dinara – isključivo preko sajta gigstix.com.\nViše informacija potrežite na sledećim adresama:


Agresivni poziv Rusije iz centrale NATO-a — dobiće odgovor – Saznajemo za vas\nsrpanj 13, 2018 admin\nIsta meta, isto rastojanje. Tako bi se iz ugla Moskve mogle oceniti poruke upućene sa samita NATO-a u Briselu.\nLideri zemalja članica Alijanse su, naime, pozvali Rusiju da povuče svoju vojsku koja je, kako tvrde, stacionirana u Ukrajini, Gruziji i Moldaviji. To se navodi u zajedničkom saopštenju, objavljenom nakon u kom je još jednom istaknuta podrška teritorijalnom integritetu i suverenitetu Ukrajine, Gruzije i Moldavije, „sa njihovim međunarodno priznatim granicama“.\nU Moskvi ne vide u takvom stavu ništa novo, a, kako kaže portparol Kremlja Dmitrij Peskov, odnosi Rusije prema NATO kao prema organizaciji koja je usmerena na konfrontaciju se neće promeniti.\nNATO zvaničnici, Kijev i zapadne zemlje već rutinski iznose optužbe da se Moskva meša u unutrašnja pitanja Ukrajine, koje Rusija odbacuje kao neprihvatljive, baš kao i tvrdnje o navodnom prisustvu ruskih vojnika u Donbasu ili o isporučivanju oružja i municije snagama samoproglašene Donjecke i Luganske republike.\nTakođe, Rusiju su sa Zapada ne jednom pozivali da povuče priznanje Abhazije i Južne Osetije, samoproglašenih republika koje su se odvojile od Gruzije. Što se tiče Moldavije, operativna grupa ruskih trupa nalazi se na teritoriji samoproglašenog Pridnjestrovlja koje se izdvojilo iz Moldavije 1995. godine.\nPovodom poruka NATO-a upućenih Rusiji, Jurij Švitkin, zamenik predsednika Komiteta Državne dume za odbranu, kaže da će Rusija svakako imati odgovor na bilo kakve agresivne planove Alijanse.\nAko neko danas udruži snage trebalo bi, ocenjuje on, da vodi borbu protiv globalnih pretnji kao što su terorizam i ekstremizam, a kad se vodi borba sa vetrenjačama, onda traže u Rusiji neprijatelja.\n„U ovom slučaju važi izreka: da nije tužno, bilo bi smešno. Umesto da NATO ujedini napore on preduzima destruktivne korake prema našoj zemlji i pokušava da sprovede svoje agresivne planove. To govori o tome da NATO gleda na Rusiju kao na potencijalnog protivnika i preduzima mere koje nisu usmerene na konstruktivan dijalog“, kaže Švitkin.\nOn podseća da se Alijansa na prevaru približila granicama Rusije i da raspoređuje blizu nje svoje baze, što samo naglašava agresivnost NATO prema Rusiji, a ne obrnuto.\n„Mi, naravno, ne možemo da budemo samo posmatrači. Ni u kom slučaju nećemo ulaziti u trku u naoružanju, ali ćemo, definitivno, preduzeti određene korake“, poručuje ruski parlamentarac.\nPolitikolog sa Finansijskog univerziteta pri vladi Rusije Leonid Krutakov ocenjuje da poruke upućene sa samita NATO potvrđuju da je Alijansa ofanzivni savez.\n„Jedinstvena strategija SAD je potkopavanje svih integracionih procesa i bilo kakvog uspostavljanja veza između zemalja koje ne obuhvata SAD. Gruzija, Ukrajina, Moldavija i Uzbekistan su zemlje koje su bile učesnice ’Partnerstva za mir‘, a one su se, uzgred budi rečeno, oprobale i u Jugoslaviji u mirovnim snagama, kao i u Iraku“, napominje Krutakov.\nNATO je, dodaje sagovornik Sputnjika, ofanzivni savez i on se neće zaustaviti na pola puta, zato što konkurencija ne vodi ka miru.\nSautgejt: Znao sam da su izveštaji medija o Rusiji laž


Raste interes za kompleks „Muška voda“ na Konjuhu – Radio Feral\nPovod današnjeg sastanka ministra Gluhića i sekretara Ministarstva Azre Gavranović sa direktorom T.S.E.-Transporti Speciali Europei d.o.o. iz Stupara Nedžadom Hodžićem je iskazan interes za ulaganje u Kompleks „Muška voda“ na Konjuhu i s tim u vezi, na adresu Ministarstva upućeno pismo namjere i ponuda za kupovinu DD „Konjuh“ Kladanj-kompleks „Muška voda“.\nMinistar je podsjetio da je podnesen zahtjev za otvaranje stečajnog postupka nad DD „Konjuh“ Kladanj, da je imenovan privremeni stečajni upravnik, te da ćemo nakon izvještaja privremenog stečajnog upravnika i odluke stečajnog sudije znati da li su ispunjeni uslovi za otvaranje stečajnog postupka.\nDirektor Nedžad Hodžić je naglasio da privredno društvo T.S.E.-Transporti Speciali Europei ima ozbiljne namjere u bavljenju turističkom i ugostiteljskom djelatnošću. Namjera im je da zadrže djelatnost kojom se bavilo privredno društvo „Konjuh“ Kladanj, kao i da prošire kapacitete, zaposle određeni broj radnika potreban za implementaciju njihove vizije uređenja i proširenja postojećeg kompleksa, te da vrate stari sjaj kompleksu koji je bio prepoznatljiv brend ne samo u našoj državi nego i u regionu. Predložena cijena za kupovinu privrednog društva DD „Konjuh“ Kladanj je 300.000,00 KM, a iskazana je spremnost za ulaganje u postojeći kompleks sredstava u visini 2.000.000,00 KM\nNa kraju razgovora, ministar je još jednom izrazio svoju spremnost da razgovara sa svim zainteresovanim privrednim subjektima i pojedincima, koji su iskazali interes za ulaganje u kompleks „Muška voda“ na Konjuhu, odnosno kupovinu kompleksa „Muška voda“ , odnosno kupovinu dioničkog društva „Konjuh“ Kladanj, u čijem sastavu je i ovaj kompleks.\n← Uskoro kreće YouTube TV\nPrijem za predstavnike Trenerske organizacije Nogometnog saveza TK →


Putnički avion Emirata - A380 umesto putnika prevozi teret - logistikaitransport.com\nEmirati su pustili svoj prvi teretni let velikim dvospratnim putničkim avionom Airbus A380. Još takvih letova isplanirano je za Novembar.\nNedavno je A380 putnički avion prenosio i medicinsku opreme iz Seola, Južna Koreja, do Amesterdama preko njihove baze u Dubaiju.\nPromena namene komercijalnog putničkog aviona u teretni isplanirana je kako bi se nadoknadio poslovni gubitak nastao usled Kovid-19 pandemije i drastičnog smanjenja turističkih putovanja. Ovakav poslovni potez napravljen je u idealnom momentu – u piku transportne sezone, ali i drugog talasa Korona virusa zbog kojeg je ponovo povećana potreba za transportom medicinske opreme.\nMnoge avio kompanije odlučile su se takođe na ovakav korak. Neke su pustile u pogon prazne putničke avione, natovarene teretom samo u donjem, trbušnom delu aviona, druge su se odlučile na odlaganje tereta na sedištima i u prostoru za odlaganje prtljaga iznad sedišta, dok su retki vadili sedišta u avionu kako bi obezbedili utovar veće količine tereta po letu.\nTrenutno, Emirati imaju 11 A380 aviona koji se koriste i 103 garažiranih, kako kaže Planetspotters.net.\nEmirati izjavljuju da su uz pomoć svojih inženjera uspeli da konfigurišu prostor za odlaganje prtljaga tako da u njega stane 50 tona, što je 13 tona više u odnosu na količinu koja je mogla da stane kada se vršio prevoz putnika.\nEmirati SkyCargo već upravlja sa 14 avionima sa izmenjenom namenom Boeing 777-300 kojima su uklonjena sedišta Ekonomske klase, kao i sa 11 teretnih aviona.\nEmirati se drže striktnih kriterijuma po kojima odlučuju koji tip tereta sme da se odlaže na sedištima i prostoru iznad sedišta. Teret od velike vrednosti i teret koji sadži tečnosti nisu dozvoljeni u kabinama, kao ni kvarljiva roba kao što su voće i povrće, takva roba se odlaže u takozvanom „trbuhu“ aviona, gde se inače odlaže veliki prtljag.\nEmirati SkyCargo preduzima sve mere predostrožnosti kako bi omogućio da teret nema nikakva oštećena tokom transporta. Neke od njih su postavljanje sigurnosnih mreža preko paketa koji su postavljeni na putničkim sedištima i punjenje paketa sigurnostim folijama.\nMedicinska oprema se obično odlaže u kabinama, jer su paketi lagani i spakovani u kutije koje se lako mogu utovariti i osigurati. Ostali predmeti koji se odlažu u kabinama su odeća i sportska oprema, dečije igračke bez baterija, prazna ambalaža za tečne sapune, začini i slično.\nPortugalski čarter operator Hi Fly je jedina avio kompanija koja je modifikovala svoj A380 avion uklanjanjem svih sedišta.\nKLM – Air France i Lufthansa su svoje A380 avione povukli iz upotrebe jer su troškovi operacije ovakvim avionima jako veliki, a potražnja u ovom momentu mala.\nKompanija Airbus je izjavila da će povući iz proizvodnje avione A380 do kraja sledeće godine, jer je prodaja istih pala daleko ispod predviđenih parametara, što se, kako smatraju, desilo kao rezultat pandemije Korona virusa.


Saradnja sa Korejom na polju zaštite konkurencije - PKS-RPK Novi Sad\nDr Obradović je ambasadoru Republike Koreje predstavio nadležnosti Komisije za zaštitu konkurencije i upoznao ga sa dosadašnjim aktivnostima, kao i planovima koji za cilj imaju unapređenje i promociju politike zaštite konkurencije u Srbiji.\nPredsednik Komisije je, takođe, izrazio želju da Ambasada Republike Koreje u Beogradu prenese veliku zainteresovanost Komisije za zaštitu konkurencije Republike Srbije za intenziviranje saradnje sa Komisijom za fer trgovinu Koreje (Korea Fair Trade Commission), a koja važi za jednu od najefikasnijih na svetu. Za primenu politike zaštite konkurencije u Srbiji posebno je značajno iskustvo kolega iz Koreje na primeni programa blagosti (leniency).\nPodatak da je preko 70 odsto od ukupnog broja slučajeva u domenu povreda konkurencije koje se ondose na kartele, KFTC pokrenula na osnovu ovog programa, dovoljan je da Komisija bude vrlo zainteresovana za sticanje uvida u praksu i iskustvo ovog tela. Takođe, sprovođenje politike zaštite konkurencije u Srbiji može biti unapređeno i prenošenjem korejskih iskustava u domenu digitalne forenzike i primene posebnog softvera za analizu velike količine podataka.\nKorejski ambasador zahvalio se na pozivu i predložio otpočinjanje konkrentne saradnje kroz angažovanje eksperta iz korejskog tela za zaštitu konkurencije, koji bi održao radionicu u Beogradu na teme zaštite konkurencije, do kraja ove godine. Takođe, izražena je velika zainteresovanost za aktivnosti koje Srbija, u segmentu politike zaštite konkurencije, sprovodi u okviru procesa evrointegracija, obzirom na vrlo tesnu saradnju Republike Koreje i Evropske unije.


Prema zvaničnim informacijama Uprave za indirektno oporezivanje BiH, u toku prošle godine u RS uvezeno je oko 347.000 tona derivata nafte, odnosno 13,39 odsto manje nego u 2007. godini.\nVukašinovićeva je dodala da je ukupna vrijednost uvezenih količina naftnih derivata u prošloj godini iznosila oko 472 miliona KM, dok je 2007. godine uvoz naftnih derivata iznosio 387,9 miliona KM.\nU prva tri mjeseca ove godine u RS uvezeno je oko 31.000 tona naftnih derivata, što predstavlja 63,1 odsto manje od tromjesečnog godišnjeg prosjeka prošle godine.\nPrema njenim riječima, evidentno je da je struktura uvoza znatno izmjenjena u prva tri mjeseca ove godine i da RS bilježi značajno smanjenje uvoza, posebno onih goriva koja su obuhvaćena Odlukom o kontroli kvaliteta tečnih naftnih derivata u BiH.\n“To sve dodatno pokazuje da građani RS, ali i BiH proizvode Rafinerije nafte i Rafinerije ulja prihvataju kao domaće, čiji kvalitet je prepoznatljiv”, naglasila je portparol resornog ministarstva.\nOna je podsjetila da je rekonstrukcija postrojenja Rafinerija nafte Brod omogućila dnevnu preradu od oko 3 600 tona sirove nafte i postizanje kvaliteta proizvoda u skladu sa Odlukom i prije isteka rokova, a da je Rafinerija prešla sa proizvodnje D2 na proizvodnju dizela euro 4, dva i po mjeseca prije isteka rokova po Odluci o kontroli kvaliteta tečnih naftnig derivata u BiH.\nNavodeći da je još rano govoriti o pravnim efektima privatizacije preduzeća iz oblasti naftne industrije RS, Vukašinovićeva je rekla da činjenice govore da je Rafinerija nafte zaposlila 234 nova radnika, Rafinerija ulja 50, da se svi porezi i doprinosi redovno uplaćuju, te da se i struktura izvoza mijenja.\n“Poređenja radi, cijena sirove nafte je za oko 30 odsto manja od cijene iste količine naftnih derivata”, zaključila je Vukašinovićeva.


Na adresu naše redakcije pristiglo je saopštenje za javnost, koje u cjelosti prenosimo u nastavku.\n„Koalicija ‘Zajedno za Srebrenicu’ koju čine sve srpske partije, zajedno sa Boračkom organizacijom i Organizacom porodica poginulih, kao i subnorom Srebrenice, najoštrije osuđuje huško-ratničku politiku novog direktora Memorijalnog centra koji porukom na svom tviteru poziva na osvetu nad srpskim stanovništvom i žali za propustima Handžar divizije, koja je u Srebrenici zajedno sa Frančetića legijom i lokalnim ustašama ubila 2263 Srbina, od čega preko 480 djece i izvršila genocid nad srpskim stanovništvom Srebrenice. U istom kontekstu su Suljagićeva negiranja genocida nad Srbima, Jevrejima i Romima u Jasenovcu.\nSuljagić se vjerovatno plaši istine i onoga što će novi politički odnosi na Balkanu u budućnosti se odraziti i na dešavanja u i oko Srebrenice, u kojima će se doći do prave istine, a to je da u Srebrenici nije bilo genocida.\nSrpski narod i Republika Srpska braniće svim sredstvima svoju slobodu, a to je naša republika. U tom kontekstu i novi film o Jasenovcu u produkciji Republike Srpske će još više probuditi svjetsku javnost o genocidu nad srpskim narodom u Drugom svjetskom ratu, ali i obavezati srpske predstavnike da obilježe sva stradanja Srba u Podrinju za vrijeme NDH države, Frančetica legije, Handžar divizije i njegovih miljenika.\nPozivamo UO Memorijalnog centra da smjeni Emira Suljagića zato sto što širi mržnju, poziva na osvetu i ruši bezbjedonosnu stabilnost u Srebrenici i okolini. Koalicija poziva i druge predstavnike bošnjačkih institucija u Srebrenici, pogotovu lokane predstavnike bošnjačke vlasti, bošnjačka udruženja, pojedince i intelektualce da se oglase povodom ovakvog nastupa Emira Suljagića.\nMomčilo Cvjetinović“, navedeno je u saopštenju Koalicije „Zajedno za Srebrenicu“.\n← Uhapšen Bratunčanin: Na Fejsbuku pretio Aleksandru Vučiću i Milomiru Mariću\nOd sutra novo radno vrijeme Opštinske uprave Srebrenica →\njanuar 23, 2021, 5:52 am


U Vojvodini tri mere populacione politike: 172 porodice dobile sredstva za kupovinu ili adaptaciju nekretnine\nOzbiljan trend starenja u Vojvodini\nPokrajinski sekretar je izneo zvanične podatke Republičkog zavoda za statistiku iz popisne 2011. godine i nekoliko međupopisnih godina, iz kojih je uočljivo da se broj stanovnika u Vojvodini smanjuje sa konstantim prirodnim priraštajem od minus 5,5 promila. Na teritoriji Pokrajine godišnje umre 10.000 ljudi više nego što se rodi, a pored toga broj stanovnika starijih od 65 godina veći je nego broj mlađih od 15 godina pa sve to ukazuje na ozbiljan trend starenja u Vojvodini.\n„Ovaj problem uočen je još 1989. godine, ali tada nije definisana ni kreirana populaciona politika. Polazeći od mera koje se realizuju u lokalnim samoupravama i statističkih podataka i uzimajući u obzir porodice koje nisu obuhvaćene drugim merama, kreirali smo tri mere populacione politike“, istakao je Predrag Vuletić.\nPrva mera za cilj ima unapređenje uslova stanovanja za porodice koje dobiju treće ili četvrto dete.\nOva mera se realizuje od septembra 2018. godine i do sada su 172 porodice dobile sredstva za kupovinu ili adaptaciju nekretnine. U 2020. godini planirano je 300 miliona za ovu namenu, a sredstva će se dodeljivati putem javnih konkursa od kojih će prvi biti raspisan u februaru.\nMera koja podrazumeva materinski dodatak realizuje se od 1. januara 2019. godine i namenjena je nezaposlenim majkama koje rode treće ili četvrto dete. U periodu od 24 meseca one imaju pravo na novčanu pomoć od 15.000 dinara mesečno.\n„U 2019. godini ovo pravo već je ostvarilo 657 nezaposlenih majki, i pretpostavlja se da će ga u 2020. godini ostvariti još oko 840 nezaposlenih majki, što će ukupno biti oko 1.500 korisnica materinskog dodatka na teritoriji Autonomne pokrajine Vojvodine, pa je za tu meru u 2020. godini planirano 300 miliona dinara“, rekao je Vuletić.\nSufinansiranje troškova biomedicinski potpomognutog oplođenja postoji kao mera od 2014. godine, ali odnosila se na drugo, treće i svako naredno dete. Novom odlukom starosna granica za ženu pomerena je na 45 godina i parovi stiču ovo pravo i za prvo dete.\nZa parove koji nemaju dece, važno je da su iskoristili sve pokušaje koje finansira RFZO, nakon čega mogu da se obrate Pokrajinskom sekretarijatu.\nNovom odlukom prate se i svetski trendovi, pa je omogućeno zamrzavanje embriona kao i postupak krioembriotransfera, koji do sada nije finansiran sredstvima Sekretarijata. Za ovu meru planirano je 50 miliona dinara.\n„Ukupan budzet za sve mere je 650 miliona dinara, što iznosi preko 60% budzeta Sekretarijata“, zaključio je Predrag Vuletić.


Aston Martin VANQUISH 25 se vraća\nAston Martin Vanquish, koji je proizvodnu traku napustio prošle godine, može se bez mnogo razmišljanja nazvati najlepšim automobilom svih vremena, posebno kada govorimo o modelu prve generacije, koji se proizvodio od 2001. do 2007.godine.\nNekoliko decenija od danas, grand tourer će se smatrati jednim od najpoželjnijih klasičnih automobila. Ipak, pre nego što do toga dođe, neko je poželeo da mu da vanvremenski dizajn sa svežijim izgledom, a taj neko je Ijan Kalum, glavni dizajner originalnog Vanquish modela. Gospodin Kalum se povukao sa svog šefovskog mesta iz kompanije Jaguar ranije ove godine, a mesec dana kasnije je osnovao Ian Callum Design sa nekoliko nekadašnjih kolega. Njegova dizajnerska i inžinjerska kuća u planu ima da kreira i osvežava vozila, a prva ponuda koju su kreirali jeste Aston Martin Vanquish 25 – modernizovana verzija prve generacije modela sa izobiljem prilagođavanja sa dizajnerskog stanovišta.\nRestilizovana i osvežena verzija Aston Martin Vanquish modela daleko je od obične promene. Zapravo, ovaj model će biti konstruisan u saradnji sa AF Racing pod R-Reforged brendom, uz odobrenje Aston Martin brenda i ličnu podršku njegovog trenutnog direktora, Mareka Rajhmana. Ograničen na samo 25 primeraka, Aston Martin Vanquish 25 Kalum opisuje kao preobražaj koji ovaj model nije dočekao. Sa V12 motorom, on je dobio softverska, hardverska i izduvna unapređenja, kako bi sada imao izlaz snage od skoro 600 konja. Pored originalne automatizovane manuelne transmisije, Kalum će ponuditi i novi šestostepeni automatski prenos.\nPromene u eksterijeru ponovo rođenog Vanquish modela uključuju LED farove i pozicije, veće karbonsko-keramičke kočnice i točkove od 20 inča sa specijalnim Michelin gumama. Ipak, njegov enterijer je podrobno modernizovan kako bi se uklopio sa trenutnim dizajnerskim trendovima. Enterijer pun plastike originalnog modela zamenjen je sasvim novim centralnim elementom sa interfejsom koji je osetljiv na dodir i novim izduvnim ventilima. Pored toga, kabina ima nova sedišta tapacirana vrhunskom kožom, detalje od aluminijuma i mnogo toga drugog.\nZa kreiranje dvadeset pet novih modela, donori će doći ili od vlasnika ili od Aston Martin brenda. Ukoliko želite da jedan od njih bude vaš, spremite 664.000 dolara.


Sada i zvanično: Partizan ima novog centra! | MONDOBA\nArtsjom Parahovski potpisao za Partizan\n9. April, 23:56\nSada i zvanično: Partizan ima novog centra! 0 Podijeli Podijeli na facebook Podijeli na twitter Podijeli na viber Pošalji na mail\nAutor mondo.rs 07.08.2019. / 09:35\nCrno-bijeli dobili veliko pojačanje pod košem...\nPartizan je od danas jači za Bjelorusa!\nIskusni centar Artsjom Parahovski (31, 211cm) i zvanično je postao član crno-bijelih, saopštio je Partizan na svom zvaničnom sajtu ovog jutra, samo nekoliko dana nakon što se u medijima pojavila ova informacija.\nParahovski ima bogato evroligaško iskustvo stečeno igrajući za Nižnji Novgorod, Uniks i Makabi, a u Partizan dolazi iz Viljnusa - odnosno Ritasa.\nZanimljivo je da je studirao na američnim univerzitetima (Južni Ajdaho i Redford), dok je igrao i za Kantu, Budiveljnik, Eškešehir i Hapoel, što znači da je obišao "dobar dio" najjačih košarkaših liga u Evropi.\nNa sajtu Partizana ne navodi se na koliko je ugovor potpisan, ali sudeći po praksi uobičajenim za evropske okvire - pretpostavka je da je do kraja sezone.\nUpravo je Artsjom Parahovski bio najavljena "bomba" o kojoj je predsjednik kluba Ostoja Mijailović govorio prošle nedjelje, a u pitanju je već šesto pojačanje Partizana za ovu sezonu, vidjećemo da li će ih biti još.\nZanimljivo je da navijači Partizana ne pamte po dobrom Parahovskog pošto je prošle sezone u dresu Ritasa postigao trojku za pobjedu u posljednjim sekundama u Evrokupu.


Rast, ali i nastavak usitnjavanja tržišta marketinških komunikacija u Srbiji! - PORTAL\nMarketing mreža, u proteklih nekoliko meseci, sprovela je temeljnu i dubinsku analizu agencija koje posluju u Srbiji u oblasti tržišnih komunikacija, pod nazivom #AgencyReport20.\nCilj ovog istraživanja bila je analiza tržišta za 2019. godinu, odnosno sticanje uvida u stanje u industriji, sakupljanje transparentnih podataka i rangiranje agencija po različitim kriterijumima. U pitanju je jedinstvena istraživačko – izveštajna platforma koja ima višestruku namenu i dalekosežne uticaje na tržište marketinških komunikacija u Srbiji.\nStudija #AgencyReport20 pokazala je da je u periodu od samo godinu dana u Srbiji otvoreno čak 38 novih agencija, od čega je najviše novootvorenih agencija za digitalne komunikacije (12). U ovom trenutku u Srbiji u oblasti tržišnih komunikacija i marketinga posluje čak 342 pravna lica (bez preduzetnika), što je u odnosu na 2018. rast od 12,5 odsto.\nAgencije koje su bile predmet analize posluju u najvećem procentu (31 odsto) od 6 do 10 godina, kao i od 0 do 5 godina i od 11 do 15 godina (po 30 odsto).\nUkupan poslovni prihod na nivou cele industrije iznosio je u 2019. godini 51,6 milijardi dinara, što je povećanje od 6,94 odsto u odnosu na 2018. godinu. Ukupna neto dobit na nivou cele industrije u Srbiji u prošloj godini iznosila je nešto više od 2 milijarde dinara, što je pad od 18,22 odsto u odnosu na 2018.\nPo poslovnom prihodu u 2019. najveće tržišno učešće imale su agencije za zakup medija i programiranje plana oglašavanja 43,73 odsto. Ova grupacija agencija ostvarila je poslovni prihod od oko 22,57 milijardi dinara.\nAgencije za tržišne komunikacije u prošloj godini, sa tržišnim učešćem od 24,87 odsto, prihodovale su na nivou grupacije od 127 pravnih lica 12,83 milijardi dinara. Ova grupacija agencija zabeležila je rast neto dobiti za nešto više od hiljadu odsto u 2019. godini.\nPad poslovnog prihoda na nivou industrije zabeležile su samo agencije agencije za zakup medija i programiranje plana oglašavanja (-1,53 odsto). Najveće povećanje prihoda u prošloj godini zabeležile su agencije za digitalni marketing (54,82 odsto) i agencije za organizaciju sajamskih nastupa i drugih događaja (24,62 odsto).\nKada je u pitanju broj zaposlenih na nivou industrije, agencije u Srbiji zapošljavaju preko 3.600 ljudi (bez preduzetnika). Broj novozaposlenih na nivou industrije u 2019. uvećan je za 2,24 odsto. Najviše zapošljavaju agencije za tržišne komunikacije, iako su u 2019. jedine zabeležile pad broja zaposlenih u odnosu na 2018. godinu za oko -7,23 odsto. Broj novozaposlenih u agencijama za digitalni marketing u 2019. uvećan je za nešto više od 14 odsto, a u agencijama za zakup medija i programiranje plana oglašavanja za preko 13,64 odsto.\nZarade u oblasti tržišnih komunikacija iznad su prosečne plata u Srbiji. Prosečna neto zarada zaposlenih u agencijama za zakup medija i programiranje plana oglašavanja bila je najveća na nivou cele industrije, a iznosila je u prošloj godini oko 760 evra, dok agencije za tržišne komunikacije i agencije za marketinška i društvena istraživanja svoje zaposlene plaćaju oko 620 evra. Najmanje neto zarade su u agencijama za kliping i analizu medija oko 310, kao i u agencijama za organizaciju sajmova i drugih događaja oko 360 evra.\n#AgencyReport20 analiza pokazala je da tržište marketinških komunikacija u Srbiji nastavlja da raste, ali je s druge strane primetan i veoma veliki procenat novoosnovanih pravnih lica u ovoj industriji, odnosno nastavak trenda usitnjavanja tržišta i otvaranja malih specijalizovanih agencija.\nTekst objavio: UrednikDatum: 26.10.2020, 02:11 26.09.2021


Izetbegović i Komšić uz Inzka – Informer\nČlan Predsjedništva BiH Željko Komšić smatra da se predsjednik Republike Srpske (RS) Milorad Dodik doveo u poziciju da će izgubiti šta god da uradi, ali i istakao da kad gubi jedan dio BiH, gubi cijela zemlja.\n“Ako provede referendum, ući će u konflikt sa većim dijelom međunarodne zajednice, izuzev mišljenja ruskog ambasadora u BiH i Ministarstva spoljnih poslova Srbije iza kojeg, nadam se, ne stoji vlast Srbije”, rekao je Komšić novinarima u Omarskoj.\nPrema njegovim riječima, referendum nije institut koji se u BiH poteže olako kao u drugim zemljama, jer se na jedan referendum može odgovoriti drugim i opet nema rješenja već samo koristi političkim namjerama političke elite.\n“Ruski ambasador /Aleksandar Bocan Harčenko/ direktno se miješa u unutrašnja pitanja u BiH. On nije prvi ambasador koji to čini i ne samo ruski. Nažalost, u BiH i izvan BiH neko stalno sebi daje za pravo da se upliće u naše unutrašnje stvari, a to čine i naši susjedi i istočni i zapadni”, smatra Komšić.\nČlan Predsjedništva BiH Bakir Izetbegović ocijenio je da stav ovog kolektivnog tijela u vezi sa referendumom RS i sa izlaganjem visokog predstavnika u BiH Valentina Inzka pred Savjetom bezbjednosti UN nije usaglašen, niti bi to bio čak i da predsjedavajući Nebojša Radmanović nije ovih dana bio u bolnici.\n“Ja sam u svoje ime, kao bošnjački član Predsjedništva, Inzku poslao pismo podrške za izvještaj pred Savjetom bezbjednosti i upozorio međunarodnu zajednicu da je krajnje vrijeme da se neki procesi zaustave da ne bi postali spirala i dobili ubrzanje koje će kasnije teško biti zaustaviti”, naveo je Izetbegović.\nPrema njegovim riječima, Inzkov izvještaj se najviše odnosi na referendum u RS koji, kako je ocijenio, dovodi u pitanje autoritet visokog predstavnika, te zakona i institucija BiH.\n“Dodikov poziv Srbiji da ne prihvati moguće sankcije prema RS niti poništavanje odluke o referendumu dovešće do iracionalnog sudara sa međunarodnom zajednicom koji može dovesti do izolacije BiH ili jednog njenog dijela. Ne mogu se dovoditi u pitanje stvari prihvaćene 1995. u Dejtonskom sporazumu kao što je autoritet visokog predstavnika”, ocijenio je Izetbegović.\nKomšić i Izetbegović prisustvovali su danas u Omarskoj skupu Saveza logoraša BiH kojim je obilježen takozvani dan logoraša BiH.\nInzko u VS UN-a: Najveća kriza od Dejtona\nŽivinice: Dvije osobe poginule, osam povrijeđeno u saobraćajnoj nesreći


Vijećnici općinskog Vijeća Visoko, na sljedećoj će sjednici razmatrati zahtjev za davanje saglasnosti na mogućnost dodjele koncesije na istraživanje i eksploataciju mineralnog resursa – gline na lokalitetu Kološići koju traži preduzeće “Suša – Commerce” d.o.o. Visoko.\nIz ministarstva za privredu ZDK prema općini Visoko upućen je upit o davanju saglasnosti na mogućnost dodjele koncesije na istraživanje i eksploataciju gline. U mišljenju općine Visoko, odnosno službe za privredu, budžet i finansije općine Visoko, navedeno je da postoji opravdanost dodjele koncesije na eksploataciju gline na lokalitetu Kološići. Stav potvrđuje i mišljenje nadležnih u općinskoj službi za prostorno uređenje i prateće podslužbe kojim se potvrđuje da se ovaj lokalitet nalazi u vanurbanom i vangrađevinskom zemljištu, a u neposrednoj blizini područja namjenjenog za eksploataciju gline.\nUvjeti koje postavlja nadležna općinska Služba za privredu, razvoj, budžet i finansije su da se dodjela koncesije vrši u skladu sa zakonom, da nema prenošenja na drugo pravno niti fizičko lice uz dužinu koncesionog ugovora ne može biti kraća od 15 godina. Naglašeno je kao obaveza zapošljavanje radne snage isključivo sa područja općine Visoko, te da nadležno ministarstvo za privredu ZDK posebnu pažnju obrati i povede računa o ekološkom aspektu ovih istraživačkih radova.\nKonačnu će riječ dati vijećnici OV Visoko na sljedećoj sjednici zakazanoj za subotu 31. januar u 10.00 sati.


Napredak na proleće dobija novi teren - Sportske.net\nNapredak na proleće dobija novi teren\nSuperligaš iz Kruševca na proleće će rešiti jedan od gorućih problema.\nOstaje li Napredak bez trenera?!Zvezdina želja - Kapiten Napretka!Valentina Vasić o Lalatovićevim rečima: "Žrtva sam nasilja nad ženama"Novo saopštenje iz Kruševca, ovoga puta sa najviše pozicije!Tačka na "ledeno kolo" - Da li je ovo zaista bilo neophodno?\nFudbalski klub Napredak iz Kruševca spada u klubove koji imaju ozbiljnih problema sa travnatom podlogom na svom stadionu.\nDešavalo se u prošlosti da neke od superligaških utakmica u Kruševcu budu odigrane u očajnim uslovima, ali bi uskoro i to trebalo da ode u istoriju.\nSportski direktor FK Napredak Bojan Filipović najavio je da će tokom zime uslediti "šminkanje" terena, a da će zamena podloge uslediti po završetku tekuće sezone.\n"Osposobićemo ga, koliko je moguće za prolećni deo sezone, a odmah po završetku prvenstva, u maju, biće urađen potpuno novi teren, a deo sredstava za tu namenu dobićemo od FSS", rekao je Filipović za "Žurnal".\nTo znači da će nakon Crvene zvezde, Partizana i Spartaka od naredne sezone još jedan klub u Srbiji imati adekvatnu travnatu podlogu na svom stadionu.\nKoracima kruševačkog Napretka trebalo bi da krene i Radnički iz Niša jer će na stadionu "Čair" na proleće biti odigrano finale Kupa Srbije, tako da bi već ove zime u Nišu moglo da dođe do postavljanja nove podloge.\nIsti zadatak imaju i svi ostali učesnici Super lige, ali je pitanje koliko će još klubova uspeti da opredeli sredstva za tu namenu.


Košarkaški klub Partizan kažnjen zbog odbijanja da igra Košarkašku ligu Srbije\nKošarkaški kluib Partizan kažnjen je danas sa ukupno 1,8 miliona dinara zbog odbijanja da igra plej-of Superlige. 20.06.2022, Sputnik Srbija\nŽeljko Obradović, trener crno-belih dobio je četiri meča suspenzije, dok će odluku o statusu doneti Predsedništvo UKKLS, saopštio je disciplinski sudija Dragutin Ilić. Takođe, službenom licu Duletu Karavesoviću izriče se suspenzija od četiri meča, a odgovornom licu Dejanu Kijanoviću suspenzija od šest meseci. Ujedno, Partizan plaća i 12.000 dinara zbog nedostavljanja dokumentacije kancelariji lige. Ipak, najvažnija odluka nije doneta, a u pitanju je status crno-belih, s obzirom da pravilnik u ovakvim situacijama predviđa selidbu u dva stepena niži rang. „Predsedniku udruženja i Direktoru takmičenja ukazujem na Statut UKKLS, a posebno član 18 koji definiše uslove i načine za prestanak ili sticanje članstva u UKKLS, obzirom na saopšenje i stav KK Partizan, te predlažem da se Predsedništvo UKKLS kao nadležan organ udruženja izjasni o statusu, u što kraćem roku, a sve u skladu sa važećim aktima UKKLS, KS S i FIBA. O eventulanim odlukama obavestiti Upravni odbor KSS u vezi Pravilnika o takmičenju, posebno član 36 i druge akte koji se odnose na konkretan slučaj“, zaključuje se u saopštenju.\nkk partizan, sport, košarka\n13:56 20.06.2022 (Osveženo: 14:01 20.06.2022)\nKošarkaški kluib Partizan kažnjen je danas sa ukupno 1,8 miliona dinara zbog odbijanja da igra plej-of Superlige.\nŽeljko Obradović, trener crno-belih dobio je četiri meča suspenzije, dok će odluku o statusu doneti Predsedništvo UKKLS, saopštio je disciplinski sudija Dragutin Ilić.\nPartizan je kažnjen sa 600.000 dinara iz razloga što je odbio da odigra utakmicu polufinala protiv FMP-a, plus 1,2 miliona dinara zbog narušavanja ugleda KLS, dok je treneru Željku Obradoviću izrečena suspenzija od četiri meča.\nTakođe, službenom licu Duletu Karavesoviću izriče se suspenzija od četiri meča, a odgovornom licu Dejanu Kijanoviću suspenzija od šest meseci.\nUjedno, Partizan plaća i 12.000 dinara zbog nedostavljanja dokumentacije kancelariji lige.\n„Predsedniku udruženja i Direktoru takmičenja ukazujem na Statut UKKLS, a posebno član 18 koji definiše uslove i načine za prestanak ili sticanje članstva u UKKLS, obzirom na saopšenje i stav KK Partizan, te predlažem da se Predsedništvo UKKLS kao nadležan organ udruženja izjasni o statusu, u što kraćem roku, a sve u skladu sa važećim aktima UKKLS, KS S i FIBA. O eventulanim odlukama obavestiti Upravni odbor KSS u vezi Pravilnika o takmičenju, posebno član 36 i druge akte koji se odnose na konkretan slučaj“, zaključuje se u saopštenju.\nZvezda je po 22. put šampion Srbije: Crveno-beli podigli trofej i oborili rekord Partizana


PROPISI.com | KREATIVNE INDUSTRIJE\nSektor kreativnih industrija ostvario rast i tokom pandemije od 3,6 odsto\nBeograd, 15. maj 2021.\nVlada Republike Srbije saopštila je danas da, prema izveštaju “Analiza ekonomskih efekata sektora kreativnih industrija na ekonomiju Srbije” Ekonomskog fakulteta u Beogradu, delatnosti kreativnih industrija u Srbiji ostvaruju kontinuirani rast.\nDelatnosti kreativnih industrija u Srbiji čine više od sedam odsto bruto društvenog proizvoda Srbije (7,4 odsto prema podacima za 2019. godinu) i ostvaruju kontinuirani rast, koji samo u poslednjih šest godina iznosi čak 60 odsto.\nKumulativni rast izvoza sektora kreativnih industrija od 2014. do 2020. iznosi čak 51 odsto, dok je u istom periodu ukupna vrednost ostvarenog izvoza 346.8 milijardi dinara.\nU istom periodu bruto dodata vrednost (BDV) sektora kreativnih industrija porasla je sa 178 milijardi dinara na 236 milijardi dinara, tačnije ostvaren je rast od 32 odsto.\nUprkos efektima pandemije koronavirusa, koji su malo usporili kreativni sektor, ipak su rezultati i dalje iznad perioda pre krize, pri čemu je ostvaren rast od 3,6 odsto.\nPredsednica Vlade Republike Srbije Ana Brnabić istakla je da impozantni ekonomski rezultati ukazuju na rast i razvoj u sektoru kreativnih industrija, ali i potencijal koji je tek moguće ostvariti.\nRaznim merama država je u prethodnom periodu poboljšala uslove rada upravo ovog sektora, a ima i još prostora za unapređenje, na čemu i radimo kontinuirano, naglasila je premijerka.\nPrema njenoj oceni, posebno je važno da više od polovine zaposlenih u ovom sektoru čine mladi od 20 do 45 godina, visokoobrazovani, dok je procenat žena između 40 i 45 odsto.\nOna je navela da je, osim toga, upravo u ovom sektoru primetan trend decentralizacije, ali i velike međusektorske saradnje i brojnih inovacija, kojima je Srbija veoma konkurentna na međunarodnom tržištu.\nUpravo to je naša velika prilika – da razvojem kreativnih industrija i podrškom talentima, inovatorima, naučnicima, direktno i na najbolji mogući način gradimo imidž moderne Srbije u svetu, objasnila je predsednica Vlade.\nBrnabić je podsetila na to da je zbog toga i osnovana nacionalna platforma „Srbija stvara“, koja deluje kao nacionalni brend moderne Srbije, afirmišući i podstičući srpsku izuzetnost, inovativnost i kreativnost.\nNa ubrzani razvoj sektora kreativnih industrija u Srbiji ukazuje i porast broja registrovanih privrednih subjekata koji se bave nekom od 80 delatnosti iz sektora kreativnih industrija, inovacija i ekonomija zasnovanih na znanju, sa 45 hiljada na više od 73 hiljade subjekata, što predstavlja rast od čak 62 odsto.\nAnaliza pokazuje da je najveći broj pravnih lica osnovan u delatnosti računarskog programiranja, industrije razvoja video-igara i proizvodnje audiovizuelnog sadržaja.\nUkoliko posmatramo samo preduzetnike u ovom sektoru, BDV koju su kreirali porasla je sa 13 milijardi dinara na 40 milijardi dinara, odnosno neverovatnih 200 odsto, odnosno skoro tri puta.\nBroj preduzetnika se gotovo udvostručio sa 14 hiljada na 31 hiljadu preduzetnika, dok je njihov ukupni promet porastao za 55 milijardi dinara, odnosno za 187 odsto.\nDocent Ekonomskog fakulteta u Beogradu Igor Kovačević rekao je da su kreativne industrije veoma važne jer u prvi plan stavljaju znanje i informacije, kao najbitnije resurse na kojima savremene ekonomije baziraju svoj razvoj i tako doprinose transformaciji ka društvu zasnovanom na znanju.\nOn je ukazao na to da kreativne industrije, pored kreiranja novih oblasti, dodaju vrednost tradicionalnim privrednim delatnostima i unapređuju proizvodnu efikasnost, podižu kvalitet proizvoda koji je sada više prilagođen zahtevima savremenih potrošača i konačno čine proizvode i usluge globalno dostupnim i konkurentnim.\nDirektan doprinos kreativnih industrija u Srbiji beležimo kroz ekonomske uticaje na rast BDP Srbije, ali i rast zaposlenosti i izvoza, naveo je Kovačević i dodao da su značajne strane investicije vodećih globalnih kompanija u Srbiji pokazale da je naš proizvod već prepoznat u svetu.\nNacionalna platforma „Srbija stvara/ Serbia creates“ je krovno, međuresorno telo zaduženo za međunarodnu promociju Srbije kroz izvozni potencijal iz oblasti kreativnih industrija, inovacija i ekonomije zasnovane na znanju.\n„Srbija stvara“ deluje kao nacionalni brend moderne Srbije koji afirmiše savremene vrednosti – kreativnost, inovativnost, znanje i talenat.\nPlatforma je deo šire inicijative predsednice Vlade Ane Brnabić, koja je prepoznala značaj i potencijal ekonomija zasnovanih na znanju, kako u kontekstu njihovog velikog doprinosa ekonomskom i društvenom razvoju Srbije, tako i u kontekstu jačanja ugleda i imidža naše zemlje u svetu.


Proizvodnja električnih automobila u Srbiji\nProizvodnja električnih automobila u Srbiji\tFIAT, po svemu sudeći, neće biti jedini proizvođač automobila u Srbiji.\nFirma Faraon Korporacija za proizvodnju električnih vozila (Pharaoh Electric Vehicle Corporation Ltd. ) je u Privrednoj komori Beograda predstavila idejni projekat za proizvodnju električnih automobila u Srbiji.\nDirektor Faraon Korporacije, Vuk Stefanović, na početku je predstavio uži menadžment kompanije koji sačinjavaju Sergio Rinland, konstruktor bolida Formule 1, stručnjak za kompozitne materijale i aerodinamiku, dr. Zlatko Petrović, redovni profesor Mašinskog fakulteta u Beogradu, katedra za vazduhoplovstvo, i Zoran Stefanović, vlasnik firme Stefan GP.\nKao stilsku vežbu Vuk Stefanović je predstavio prelepu porodičnu limuzinu, sa četvoro vrata, pokretanu elektromotorom, koju su projektovali mladi dizajneri iz Brazila, koji su se pridružili Faraon Korporaciji. To bi mogao da bude jedan od budućih modela.\nProjekat električnog automobila koji bi trebalo da se sada proizvodi odnosi se na mali gradski automobil, u dve verzije, automobil sa tri sedišta i troje vrata i automobil sa četiri sedišta i petoro vrata.\nAutomobil bi prema projektu trebalo da bude izrađen od kompozitnih materijala. Po prvi put u svetu bi velikoserijski automobil bio izrađen od tog materijala. Naime, ovaj materijal je do sada bio isključivo rezervisan za skupe ekskluzivne sportske automobile.\nKako su kompozitni materijali na bazi karbona izuzetno skupi, kod ovog automobila bi se koristili kompozitno matrijali na drugoj bazi. Izrada automobila od kompozita bi omogućila da se dobije mnogo lekše i sigurnije vozilo. Automobil bi bio sa nultom emisijom štetnih gasova, pokretan samo elektromotorom. Elektromotor i baterije su proizvod jedna kanadske kompanije. Srećna okolnost je da su u blizini Loznice otkrivene velike količine rude jadarita, sa velikim sadržajem litijuma, osnovnim elementom za proizvodnju električnih baterija.\nPrimarno tržište za ovaj automobil je Evropa, ali bi se u budućnosti okrenuli i drugim tržištima, posebno azijskom.\nPrema planu Korporacije prototip automobila bi trebalo da bude predstavljen do kraja 2013., a serijska proizvodnja u Srbiji da krene 2015. godine. Ovaj projekat bi trebalo da dovede do otvaranja velikog broja ”zelenih” radnih mesta, u početku oko 1.000 radnika u samoj proizvodnji, a oko 8.000 radnih mesta kod dobavljača delova.\nU prve dve godine planirana je proizvodnja između 2.000 i 10.000 komada. Kasnije bi proizvodnja trebala da poraste na 40.000 komada. Pokretanje proizvodnje ovakvog automobila u Srbiji imalo bi višestruki značaj. Osim povećanja sveopšte zapolenosti, to bi doprinelo delimičnom zaustavljanju odliva mozgova iz naše zemlje i njenom lansiranju među zemlje koje se bave proizvodnjom visoke tehnologije.\nPo rečima profesora dr. Zlatko Petrović, a prema istraživanjima Mašinskog fakulteta, naša zemlja bi vrlo uspešno mogla da iznese ovaj projekat.\nNapisao: Ljubomir Ivanović\tutorak, 03 april 2012 11:14\tJoomla SEO powered by JoomSEF\nForce Indiji potrebno da oba bolida zavr…\nIndijski tim želi da na ovaj nači iza sebe zadrži McLaren.\nNovi delovi za Sauber u Monaku\nTim je za trku u kneževini spremio nove delove.\nRaikkonen se fokusira na kvalifikacije u…\nFinac je izjavio da Lotus mora da popravi svoj kvalifikacioni tempo....19 maj 2013\nBorković u nedelju startuje sa pete pozi…\nDušan Borković pred 5. i 6. trku ETCC-a na zvaničnom treningu bio dr...18 maj 2013\nMarc Marquez kreće prvi u Le Manu\nVozač Honde zabeležio je svoju drugu pol poziciju u MotoGP-u.\nMarquez zasijao na trećem treningu\nVozač Honde imao je najbrže vreme na trećem treningu u Le Manu.\nMercedes posebno radi na problemu oko gu…\nRoss Brawn izjavio je da će njegov tim posebno raditi na problemu ok...18 maj 2013\nFIA: Promena guma biće iz sigurnosnih ra…\nPirellijeva izmena specifikacije guma biće znatno manja nego što se ...18 maj 2013


Đak Sport kompanija sponzor Lige budućih šampiona - Dan u Beogradu\nNaslovna » BG svaštara » Promocije » Đak Sport kompanija sponzor Lige budućih šampiona\nNeko drugi 26. novembar 2021. Promocije Postavite komentar\nIspred firme Đak Sport, koja predstavlja jedan od najvećih regionalnih multibrend lanaca sportske opreme, ugovor je potpisao Ivan Šikić, direktor prodaje, a ispred Lige budućih šampiona, predsednik udruženja i direktor, Vladimir Perić.\nIvan Šikić je u ime kompanije Đak Sport izrazio zadovoljstvo zbog ove saradnje i istakao da je kompanija Đak pružila podršku Ligi budućih šampiona, jer prepoznaje važnost koju ova liga ima za stvaranje zdravih generacija i budućih šampiona:\n„Jako smo srećni što smo u prilici da podržimo ovo takmičenje, jer smatramo da je veoma bitno za naše najmlađe da odrastaju u zdravoj atmosferi, da spoznaju prave sportske i ostale ljudske vrednosti, da poštuju fer igru, da putuju i da se druže“.\nŠikić je još dodao da kompanija Đak Sport „ima dugogodišnju tradiciju u pružanju pomoći razvoju sporta i nastoji da svojim aktivnostima popularizuje sport i zdrave načine života, što je i jedan od strateških ciljeva kompanije Đak Sport.\n„Veliko mi je zadovoljstvo što smo ugovor o naslovnom sponzorstvu potpisali sa kompanijom Đak Sport. Ova kompanija već godinama ima poseban senzibilitet za fudbal, ali i druge sportove i svojim sponzorskim aktivnostima značajno doprinosi razvijanju i unapređivanju razvoja sporta u Srbiji i regionu. Prepoznali smo zajednički interes i nadam se da ćemo ostvariti dugoročnu saradnju na realnim ekonomskim osnovama i na obostrano zadovoljstvo“, rekao je direktor takmičenja, Vladimir Perić.\nKompanija Đak Sport i Liga budućih šampiona potpisali su sponzorski ugovor kojim će ova kompanija tokom ligaške sezone 2021/22 podržati aktivnosti ovog značajnog takmičenja za decu školskog uzrasta u Srbiji.\nO kompaniji Đak Sport\nĐak Sport je jedan od najvećih multibrand lanaca sportske opreme u Srbiji i regionu jugoistočne Evrope.\nKompanija je nastala sa idejom da najpopularnijim sportskim brendovima, prepoznatljivom uslugom i stabilnim poslovanjem unese zdrav duh u porodicu, posao, zabavu, sport i rekreaciju. U radnjama kompanije Đak može se naći raznovrsna ponuda najpoznatijih svetskih brendova obuće, odeće i sportske opreme, kao što su: Nike, Adidas, Puma, Reebok, Hummel, Converse, Puma, Kappa, IcePeak, Brugi, Copperminer, EastBound i mnogi drugi.\nViše na sajtu: www.djaksport.com\nTagovibg svaštara liga budućih šampiona promocije ugovori đak sport\nPrethodni Sahrane i kremacije u Beogradu, 27. i 28. novembar 2021.\nSledeći Neposredna nastava u svim školama od 29. novembra 2021.


MEI - Aktuelnosti - J. Joksimović: Trenutno za otvaranje imamo tehnički spremnih sedam pregovaračkih pozicija\nJ. Joksimović: Trenutno za otvaranje imamo tehnički spremnih sedam pregovaračkih pozicija\n29. oktobar 2018. | Beograd\nJoksimović je obraćajući se na Devetom sastanku Parlamentarnog odbora za stabilizaciju i pridruživanje EU i Srbije navela da je krajnji cilj zatvaranje poglavlja, te da prema tome rigidnost za otvaranje poglavlja mora da bude manja, jer prave reforme započinju otvaranjem poglavlja.\n&bdxuo;Otvaranje poglavlja je važan cilj, ali moramo da otvorimo što više poglavlja kako bi reforme uzele što više zamaha da bismo mogli da idemo ka krajnjem cilju, a to je zatvaranje poglavlja&ldxuo;, kazala je Joksimović.\nDodala je da će Srbija u decembru imati paket od sedam potpuno spremnih pregovaračkih poglavlja, te da očekuje da budu otvorena tri, kako bi se donekle nadoknadio zaostatak koji se dogodio u godini proširenja, odnosno 2018. godini, za šta nije bilo samo kašnjenja sa strane Srbije.\nKako je navela, pripremljeno je sedam pregovaračkih poglavlja - Poglavlje 9, finansijske usluge, 18 koje se tiče statistike, 17 koje se tiče budžetskih i monetarnih odredbi, 2 za slobodu kretanja radnika, 4 za slobodu kretanja kapitala, 21 koje se tiče transevropskih mreža i Poglavlje 14 koje se tiče transporta.\nGovoreći o nezaobilaznoj temi kada su u pitanju evrointegracije Srbije, a koja spada u domen Poglavlja 35 - pregovorima Beograda i Prištine, Joksimović je kazala da je Poglavlje 35 monitorni mehanizam za sprovođenje dijaloga i da u ovom trenutku može da izmeri samo to da Priština nije ispunila nijednu, odnosno jedinu, ali najvažniju obavezu iz Sporazuma, a to je uspostavljanje Zajednice srpskih opština.\n&bdxuo;Beograd je svoj deo ispunio, Priština već više od pet godina nije i mislimo da EU kao garant Briselskog sporazuma mora da nađe način da podigne sopstveni kredibilitet kao medijatora. Srbija neće odustati od dijaloga kao jedinog načina da se dođe do dogovora, a taj dogovor mora biti zasnovan na kompromisu i to takvom gde nijedna od strana neće biti ni apsolutni pobednik, ni apsolutni gubitnik&ldxuo;, rekla je Joksimović.\nDodala je da se na terenu skoro svakodnevno mogu videti političke provokacije, zastrašivanje Srba na KiM, zabrane posete našim zvaničnicima i sl. i istakla da je iznenađena što ne čuje reakcije od zvaničnika EU na izjave zvaničnika Kosova koji navode da će prvo Kosovo ući u UN, a onda će biti formirana ZSO.\n&bdxuo;Srbija ostaje posvećena dijalogu, to nisu kod nas samo fraze, ali za dijalog je potrebno učešće obe strane. Iznenađena sam što ne čujem reakciju od strane EU na izjave zvaničnika tzv. Kosova, konkretno Hodžaja koji je rekao da će prvo Kosovo ući u UN, pa će onda biti formirana ZSO. To je toliko neodgovorno kao kada bih ja rekla prvo će Srbija ući u članstvo u EU, pa ćemo sprovesti Sporazum o energetici. Srbija se neće tako ponašati, ne zato što smo slabi, već zato što smo odgovorni&ldxuo;, kazala je ministar.\nGovoreći o napretku u poglavljima 23 i 24, Joksimović je kazala da je Srbija prihvatila sve preporuke Venecijanske komisije kada su u pitanju ustavne promene, kao i da su usvojena dva zakona - o besplatnoj pravnoj pomoći i zaštiti podataka o ličnosti, a u završnoj fazi priprema je i Zakon o sprečavanju korupcije.\nKada je u pitanju medijska strategija, Joksimović je navela da je ponovo pokrenut proces pravljenja medijske strategije na inicijativu predsednika Srbije Aleksandra Vučića, te da je formirana nova radna grupa i očekuje se da će Srbija uz učešće OEBS-a doći do nacrta Strategije koji će biti usmeren ka poboljšanju medijske slike u zemlji.\nŠto se tiče pitanja nacionalnih manjina, usvojen je zakon o nacionalnim savetima nacionalnih manjina, kazala je Joksimović i dodala da je on usklađen sa najvećim evropskim standardima u oblasti zaštite prava manjina.\n&bdxuo;Srbija je jedna od nekoliko zemalja u Evropi danas sa izuzetnim nivoom zaštite manjinskih prava&ldxuo;, kazala je Joksimović.\nGovoreći o migracijama, ministar za evropske integracije je navela da je Srbija od početka migrantske krize bili aktivan i pouzdan partner EU, te da je pokušavala da na najkonstruktivniji i human način bude deo rešenja.\n&bdxuo;Srbija ostaje posvećena najvišim principima međunarodnog humanitarnog prava i najvišeg standarda. Činimo sve da sprečimo svaku vrstu zloupotreba i zato sarađujemo sa svim članicama EU&ldxuo;, kazala je Joksimović i dodala da je Srbija u pogledu usklađivanja viznog režima Srbije sa EU, ponovo uvela Iranu vizni režim, ali ne zato što je pretilo ukidanje vizne liberalizacije Srbiji, već jer je primećeno da mnogo onih koji dolaze iz Irana se izgube u evidenciji.\nKazala je da je danas tokom sastanka sa predsednikom Vučićem i predstavnicima Evropskog parlamenta imala prilike da prodiskutuje u vezi sa Poglavljem 31 i istakla da je po pitanju tog Poglavlja u fokusu isključivo onaj deo koji se odnosi na odnose Srbije sa Ruskom Federacijom, a zaboravlja se i ne stavlja na dnevni red važan aspekt doprinosa Srbije zajedničkoj bezbednosnoj politici EU.\nPrema njenim rečima, bez obzira na negativnu atmosferu u EU koja nije naklonjena proširenju, nije više pitanje da li je Srbija, koja ima još mnogo da uradi kako bi bila spremna za članstvo u EU, spremna za Uniju, već se postavlja i pitanje da li je EU spremna da primi nove članice.\n&bdxuo;U tom smislu mi posmatramo proces proširenja kao susret dve političke volje. Srbija ostaje apsolutno posvećena evropskom putu&ldxuo;, kazala je Joksimović i dodala da je nemoguće više koristiti starovremenski način politike &bdxuo;štap i šargarepa&ldxuo; u politici multilateralnog sveta, jer je proces pristupanja EU proces partnerstva koji predstavlja politička volja i EU i zemalja članica.\nMinistar za evropske integracije J. Joksimović na Devetom sastanku Parlamentarnog odbora za stabilizaciju i pridruživanje EU i Srbije


Otvorene prve dve PEPCO prodavnice u Srbiji - Retail Serbia\nPEPCO, najveći maloprodajni lanac neprehrambenih proizvoda sa najvećom stopom rasta u Evropi, sada postoji i u Srbiji. Od petka 23. oktobra, građani Beograda mogu da kupuju u dve PEPCO prodavnice. U narednih par meseci, još prodavnica otvoriće svoja vrata za kupce u drugim gradovima. Ovaj lanac planira da otvori 30 prodavnica za vreme prve godine poslovanja a u Srbiji.\n"Mi smo veoma srećni što se Srbija pridružila listi zemalja u kojima kompanija PEPCO posluje. Naši potrošači u Srbiji će sada imati mogućnost da posete naše prodavnice i uživaju u širokom asortimanu proizvoda po veoma niskim cenama. Ubeđeni smo da će naši novi potrošači biti zadovoljni proizvodima iz naše ponude", rekao je direktor operacija za Evropu kompanije PEPCO Marcin Stańko.\n"Mi ćemo našim kupcima ponuditi ne samo široku lepezu proizvoda već i udobne lokacije za kupovinu. Naše prodavnice biće smeštene u popularnim tržnim centrima ili u centralnom delu grada gde će, zajedno sa prehrambenim lancima, naše prodavnice činiti sveobuhvatnu ponudu koja će u potpunosti zadovoljiti svakodnevne potrebe naših potrošača. Ovaj model prodaje dobro funkcioniše u svakoj zemlji u kojoj posluju lanci kompanije PEPCO", kaže Tomislav Bekavac, menadžer operacija za Adria regiju kompanije PEPCO.\nDatum poslednje izmene 25 oktobar 2020\nEkskluzivno na Retail Serbia: Poljski diskonter PEPCO dolazi u Srbiju


Fond za humanitarno pravo - Dnevni list Danas\nPočetna » Fond za humanitarno pravo » Page 2\nKako funkcionišu nevladine organizacije u vanrednom stanju?\nNekoliko nas iz Fonda za humanitarno pravo je nastavilo da radi kao i do sada, u našim kancelarijama, a većina radi od kuće, oni čiji posao ne zavisi od pristupa bazi podataka, odgovara Nataša Kandić, osnivačica FHP, na pitanje Danasa u kakvom režimu i na koji način se ova nevladina organizacija odnosi prema aktuelnoj krizi uslovljenom korona virusom i vanrednoj situaciji.\nPiše: S. Čongradin 25. 3. 2020.\nRane se ne leče, žrtve ne dobijaju podršku\nAutonomni ženski centar, Žene u crnom i Fond za humanitarno pravo uputili su Ženskoj parlamentarnoj mreži apel kojim ih pozivaju da glasaju protiv Predloga zakona o pravima boraca, vojnih invalida, civilnih invalida rata i članova njihovih porodica zbog toga što ne prepoznaje osobe koje su preživele seksualno nasilje u oružanim sukobima kao civilne žrtve rata.\nPiše: S. Čongradin 8. 3. 2020.\nAutonomni ženski centar, Žene u crnom i Fond za humanitarno pravo apelovali su na narodne poslanice, članice Ženske parlamentarne mreže, da glasaju protiv Predloga zakona o pravima boraca, vojnih invalida, civilnih invalida rata i članova njihovih porodica zbog toga što predloženi zakon ne prepoznaje osobe koje su preživele seksualno nasilje u oružanim sukobima kao civilne žrtve rata.\nPiše: J. D. 28. 2. 2020.\nOd otmice i ubistva 20 putnika uglavnom bošnjačke nacionalnosti, iz voza Beograd-Bar, u stanici Štrpci, juče se navršilo 27 godina.\nPiše: S. B. 28. 2. 2020.\nFond za humanitarno pravo, Žene u crnom, Sandžački odbor za zaštitu ljudskih prava i sloboda i Inicijativa mladih za ljudska prava organizovali su danas u Knez Mihailovoj Ulici stajanje u crnini i ćutanju povodom godišnjice otmice i ubistva 20 putnika nesrpske nacionalnosti iz voza Beograd-Bar u stanici Štrpci 27. februara 1993. godine.\nPiše: J. Diković 27. 2. 2020.\nDanas se navršava 27 godina od zločina u Štrpcima, kada su pripadnici Vojske Republike Srpske (VRS), na železničkoj stanici u Štrpcima (BiH), iz voza koji je saobraćao na relaciji Beograd-Bar izveli i ubili 20 putnika, civila nesrpske nacionalnosti.\nPiše: J. D. 27. 2. 2020.\nPobegli od rata u Srbiju, pa uhapšeni i vraćeni na ratišta\nNekoliko stotina hiljada izbeglica srpske nacionalnosti sklonilo se u Srbiju tokom ratova u Hrvatskoj i Bosni i Hercegovini (BiH).\nPiše: J. D. 13. 11. 2019.\nFHP: Sajam knjiga promocija ratnih zločinaca\nNa Sajmu knjiga će i ove, kao i prethodne godine, Medija centar Odbrana, izdavački centar Ministarstva odbrane (MO), predstaviti knjigе Nebojše Pavkovića.\nPiše: J. D. 25. 10. 2019.\nEfikasan postupak, pravična kazna\nViši sud u Beogradu doneo je 19. septembra 2019. godine presudu kojom je optuženog Nikolu Vida Lujića osudio na kaznu zatvora od osam godina zbog silovanja Bošnjakinje u Brčkom u junu 1992. godine.\nPiše: S. B. 24. 9. 2019.\nDoživotni zatvor bez uslovnog otpusta neustavan\nPiše: D. D. 9. 9. 2019.\nŽrtve „Oluje“ nemaju status civilne žrtve rata\nI ove godine, u Hrvatskoj i Srbiji, godišnjica operacije „Oluja“, imala je karakter državne manifestacije – u Hrvatskoj u formi obeležavanja zahvalnosti borcima, dok se u Srbiji služio parastos žrtvama, ističu u Fondu za humanitarno pravo (FHP).\nPiše: J. D. 6. 8. 2019.\nIzvršna direktorka Fonda za humanitarno pravo (FHP) Ivana Žanić izjavila je danas za RTK2 da je početak saslušanja osumnjičenih zvaničnika Kosova u Hagu „korak napred“, a da je Haradinaj pozvan „u svojstvu komandanta OVK“ u vezi sa događajima koji su predmet rada tog suda.\nPiše: FoNet 24. 7. 2019.\nIvana Žanić: Politička elita ne prihvata da je u Srebrenici 1995. počinjen genocid\nNema napretka u procesuiranju ratnih zločina u Srbiji, rečeno je danas prilikom predstavljanja četvrtog izveštaja Fonda za humanitarno pravo o sprovođenju Nacionalne strategije za procesuiranje ratnih zločina, uz podatak da je za proteklih šest meseci pokrenuta samo jedna istraga i podignute četiri optužnice protiv četiri osobe.\nFHP: Kazne za Lovas preniske\nFond za humanitarno pravo (FHP) ocenio je danas, reagujući na presudu za ratne zločine u Lovasu 1991. godine, da su, zbog propusta u radu Tužilaštva za ratne zločine (TRZ), „izostavljene mnoge žrtve, a izrečene kazne su preniske u odnosu na težinu zločina koji je počinjen“.\nPiše: FoNet 21. 6. 2019.\nFHP Kosova izražava nezadovoljstvo Rezolucijom Skupštine Kosova o genocidu\nFond za humanitarno pravo Kosovo (FHPK), izrazio je danas nezadovoljstvo rezolucijom o srpskom genocidu na Kosovu, koja je usvojena juče, 16. maja 2019. godine, od strane 79 poslanika Skupštine Kosova.


Ministar odlučuje o upotrebi VCG u zemlji - Vijesti.me\nPREDLOG ZAKONA O VOJSCI, MO IMA NOVE NADLEŽNOSTI\nMinistar odlučuje o upotrebi VCG u zemlji\nPredlog Zakona uvodi mogućnost dobrovoljnog služenja vojnog roka, a daje i priliku LGBT osobama da obuku vojnu uniformu Edit\nPredrag Bošković (Foto: Ministarstvo odbrane)\nMila Radulović, Siniša Luković 29. jun 2017, 19:40 ažurirano 4. februar 2019, 20:11\nPredlog novog Zakona o Vojsci Crne Gore ostavlja mogućnost političarima i civilima da utiču na svaki aspekt rukovođenja oružanim snagama.\nPredlog zakona, koji je pripremio kabinet ministra odbrane Predraga Boškovića, uvodi mogućnost dobrovoljnog služenja vojnog roka, a daje i priliku LGBT osobama da obuku vojnu uniformu.\nZakon će se u Skupštini Crne Gore naći najvjerovatnije do kraja godine, a za njegovo donošenje nije predviđeno održavanje javne rasprave, već će biti dostavljen na mišljenje nadležnim državnim organima, nakon čega će ući u Vladinu proceduru.\n“Zakon je bio predviđen za četvrti kvartal, ali smo smatrali da je zbog potreba nove formacije, koja je predviđena za drugi kvartal, potrebno uraditi Zakon prije kako ne bi isti posao radili dva puta”, rekli su “Vijestima” u MO.\nTekst propisa, u koji su “Vijesti” imale uvid, značajno proširuje nadležnosti Ministarstva odbrane (MO) i ministra, pa je upitna usklađenost pojedinih rješenja sa Ustavom.\nTako u članu 44 stoji stav koji daje mogućnost ministru da „donosi odluke o upotrebi Vojske u drugim aktivnostima u zemlji”, tako da on, primjera radi, u slučajevima unutrašnjih političkih nemira može izvesti vojsku na ulice.\nPredlog zakona ministru i MO daje i gotovo sva ovlašćenja na dnevnom (taktičkom) ili dugoročnom (strategijskom) nivou vođenja oružanih snaga: ministar, pored ostalog, ima ovlašćenje da određuje vršioce dužnosti za formacijska mjesta oficira, odnosno podoficira, što je do sada bila isključivo nadležnost načelnika Generalštaba (NGŠ). Predlog degradira funkciju NGŠ, pa se mjesto “prvog vojnika” u Crnoj Gori u praksi svodi maltene samo na protokol. Tako se NGŠ ubuduće neće pitati ni za unutrašnju organizaciju Generalštaba koji je “organizaciona cjelina MO”.\nČlan 46 propisuje da NGŠ “po prethodnom odobrenju ministra, može prenijeti svoje nadležnosti komandovanja na komandanta, odnosno komandira jedinice Vojske”, a što je nezamislivo u bilo kojoj oružanoj sili na svijetu koja se mora strogo pridržavati lanca subordinacije, odnosno rukovođenja i komandovanja. Sa druge strane, ministar preuzima i ovlašćenje da državnom Savjetu za odbranu predlaže imenovanje i razrješenje vojno-diplomatskih predstavnika. Predlog ne definiše jasno da Savjet i vrši ta imenovanja i razrješenja, a što je do sada bio slučaj.\nIz MO tvrde da su novim zakonom željeli dodatno unaprijediti položaj profesionalnih vojnih lica, „kao i ispraviti nedostatke koje je imao raniji zakonski tekst, između ostalog, u dijelu statusnih pitanja“.\n„U cilju usklađivanja oblasti upravljanja ljudskim resursima sa praksama koje primjenjuju članice NATO, detaljnije su razrađene i poboljšane odredbe postojećeg Zakona u oblastima prijema i postavljenja lica u službi u VCG, unapređivanja vojnih lica, ocjenjivanja lica u službi u VCG, etičkog ponašanja i integriteta lica u službi u VCG. Navedenim promjenama unaprijediće se status lica u službi VCG i omogućiti efikasnije funkcionisanje vojne organizacije“, kazali su iz MO „Vijestima“. Ističu da novi Zakon daje pravni osnov da VCG učestvuje u kolektivnoj odbrani članica NATO saveza, dok se pitanje učešća VCG u međunarodnim snagama uređuje drugim posebnim zakonom. Očekuju i da će se primjena novog propisa „pozitivno reflektovati na sveobuhvatni status profesionalnih vojnih lica“ i „omogućiti efikasnije funkcionisanje vojne organizacije“. Iz MO nije direktno odgovoreno na pitanje da li to podrazumijeva i prijevremeno penzionisanje određenog broja vojnih lica.\nZabrana svih oblika diskriminacije, nema povlašćenih\nPredlog novog Zakona o VCG uvodi i zabranu diskriminacije za lica na službi u vojsci po bilo kojem osnovu, što u praksi znači da u uniformu ubuduće bez problema mogu obući i LGBT osobe.\n„Licima koja se prijavljuju za prijem u službu u Vojsci, garantuje se primjena načela transparentnosti, pravičnosti, i jednakih prava, bez diskrimincije po bilo kom osnovu (pol, rasa, nacionalna pripadnost, jezik, vjeroispovijest, političko ili drugo mišljenje, etničko ili socijalno porijeklo, rodni identitet, seksualna orijentacija, imovno stanje ili neki drugi lični status ili svojstvo). Zabranjeno je dovoditi u povlašćeni, odnosno neravnopravan položaj lice u službi u Vojsci u ostvarivanju njegovih prava i obaveza ili mu uskraćivati, odnosno ograničavati prava po bilo kom...”, stoji u Zakonu.\nPredsjednik odlučuje o mobilizaciji\nPredsjedniku države data je nova nadležnost da donosi odluku o mobilizacijskom razvoju vojske, a kojom se utvđuje raspored komandi i jedinica VCG u miru i ratu.\nPored aktivnog sastava, VCG će ubuduće činiti aktivna i neaktivna rezerva. U prvu kategoriju rezervista spadaju lica koja sa MO potpišu ugovor o dobrovoljnom služenju vojnog roka koji će trajati šest mjeseci, od čega je dva mjeseca predviđeno za obuku. Neaktivna rezrva dalje se dijeli na rasposređenu i nerasporođenu: prvu čine vojni obveznici koji su uvedeni u vojnu evidenciju i koji su obučeni za vršenje dužnosti u uslovima ratnog ili vanrednog stanja, dok u drugu kategoriju spadaju svi ostali vojni obveznici - svi građani starosti između 18 i 60 godina “koji nijesu obučeni za vršenje dužnosti u uslovima ratnog ili vanrednog stanja”. Ministar odbrane dobija i nadležnost da lično odabere koji će građani od onih koji su se komisiji MO prijavili da dobrovoljno služe vojni rok, zapravo dobiti priliku da to i urade.


Južne vesti: Podignuta optužnica protiv odbornika SNS Bobana Džunića - Društvo - Dnevni list Danas\nPočetna » Društvo » Južne vesti: Podignuta optužnica protiv odbornika SNS Bobana Džunića\n0Piše: Danas Online 06. jula 2018. 11.12\nDžuniću se, navode u Višem sudu, pored zloupotrebe službenog položaja, stavlja na teret i falsifikovanje službenih isprava. Dodaju i da je Više javno tužilaštvo predložilo da se Džuniću oduzme oko 3 miliona dinara za koje je optužen da ih je proneverio iz projekta Evropske unije „Living green“, prenose Južne vesti.\nU narednom periodu bi, dodaju, trebalo da Sud ili potvrdi optužnicu, da traži dopunu ili da je odbaci. Južne vesti podsećaju da je Džunić uhapšen u junu prošle godine. Pritvor je ukinut nakon 30 dana, kada su, kako su tada rekli u Višem sudu, saslušani svi svedoci za koje je bilo procenjeno da bi Džunić mogao da utiče na njih.\nboban dzunic, Niš, odbornik, Optužnica, SNS\nProtiv bivšeg predsednika niške opštine Palilula ponovo podignuta optužnica zbog pronevere


Nemačka avio kompanija Lufthanza zbog krize usled pandemije koronavirusa namerava da ukine 22.000 radnih mesta širom sveta, što je 16 odsto zapsolenih, saopštila je ta kompanija agenciji Frans pres.\n“Imaćemo 22.000 manje mesta sa punim radnim vremenom u okviru grupe Lufthanza, a polovina je u Nemačkoj“, navodi ta kompanija i precizira da želi da izbegne otpuštanja “koliko je to moguće”.\nMeđutim, “potražnja u vazdušnom saobraćaju očigledno će biti obnovljena veoma polako”, navodi kompanija koja takođe planira smanjenje flote za 100 aviona od 763 letelice koliko ih ima.\n“Bez značajnog smanjenja troškova za osoblje tokom krize, ugrozićemo mogućnost boljeg ponovnog pokretanja i rizikovati slabljenje Lufthanze”, prokomentarisao je Mihael Nigeman, šef ljudskih resursa u izvršnom odboru grupe.\nLufthanza je zbog pandemije koronavirusa u prvom tromesečju 2020. izgubila 2,1 milijardu evra, a da bi prevazišla krizu dobila je devet milijardi evra državne pomoći i kredite koje garantuje nemačka država.